Links of London: Συλλογή Timeless < ΔΕΛΤΙΑ ΤΥΠΟΥ | Folli Follie Group\nLinks of London: Συλλογή Timeless\nΗ νέα συλλογή Timeless αποπνέει μια διαχρονικότητα που χαρακτηρίζει την γενέτειρα της Links of London και σηματοδοτεί το πέρασμα των 25 χρόνων από τη δημιουργία του brand.\nΤα νέα statement σχέδια της συλλογής Timeless διατίθενται σε ασήμι, σε ροζ χρυσό ή χρυσό vermeil και αντλούν έμπνευση από το διάσημο ορόσημο του Λονδίνου, το Big Ben. Οι περίπλοκες λεπτομέρειες από συγκεκριμένα τμήματα του Big Ben έχουν αποτυπωθεί με τον πιο εκλεπτυσμένο τρόπο τόσο σε παντατίφ, σκουλαρίκια, δαχτυλίδια και βραχιόλια που ολοκληρώνουν μια διαχρονική και τόσο ρομαντική συλλογή κοσμημάτων.\nΈχοντας ως πηγή έμπνευσης το χαρακτηριστικό βρετανικό αξιοθέατο, Big Ben, η Links of London δημιούργησε μια συλλεκτική συλλογή με λευκά και μαύρα διαμάντια, αφιερωμένη στην 25η επέτειο του brand, η οποία είναι βασισμένη στην εμβληματική συλλογή “Timeless”. Art deco κοσμήματα που προσδίδουν απαράμιλλη κομψότητα, με λευκά διαμάντια , λευκό χρυσό και είκοσι πέντε πέτρες τσαβορίτη, που χαρακτηρίζουν την 25η επέτειο του brand. Κομψά σκουλαρίκια και κολιέ με tassel στο τελείωμα από μαύρα διαμάντια προσθέτουν πολυτέλεια, ενώ το τολμηρό βραχιόλι ολοκληρώνει την συλλογή. Η συλλογή “25 Χρόνια Timeless” είναι διαθέσιμη κατά παραγγελία, κατάλληλη να συνοδεύσει τις πιο glamorous εμφανίσεις σας.\n“Είναι πολύ συναρπαστικό για εμάς να παρουσιάζουμε την επετειακή συλλογή Timeless της Links of London, μιας και είναι η πιο κατάλληλη για να γιορτάσει την 25η επέτειο του brand.\nΣυμβολίζοντας το πέρασμα του χρόνου από την ίδρυση της Links of London και αποτελώντας ένα ορόσημο της γενέτειρας του brand, το Big Ben αποτελεί και πηγή έμπνευσης για αυτή την νέα συλλογή. Το αποτέλεσμα είναι υπέροχο; διαχρονικά κομμάτια που αποπνέουν βρετανική αίγλη, όπως και κάθε συλλογή της Links of London”, δηλώνει o Mark Owens, Brand Director της Links of London.


05-03-2022, 15:57 #1\nΟύσα νέο μέλος στο φόρουμ θα σας συστηθώ εν συντομία: Ονομάζομαι Αγγελική, είμαι 25 ετών και υποφέρω από κρίσεις πανικού.\nΌλα ξεκίνησαν τον Ιούλιο του 2021, όταν βρισκόμουν στον χώρο εργασίας μου. Από το πουθενά και ενώ δεν υπήρχε λόγος, άρχισα να μην μπορώ να αναπνεύσω, να έχω ταχυκαρδία, να ιδρωνω και να νιώθω ότι θα λιποθυμήσω. Γύρισα σπίτι άρον άρον και έφερα γιατρό στο σπίτι, ο οποίος μετά από εξέταση μου είπε ότι ήταν κρίση πανικού και να το δω πιο χαλαρά. Την επόμενη όμως πάλι με έπιασε, οπότε έκανα εξετάσεις αίματος και πήγα σε καρδιολόγο, τα αποτελέσματα των οποίων βγήκαν εξαιρετικά.\nFast forward στο σήμερα, κάνω ψυχοθεραπεία αλλά έχω κρίσεις πανικού σίγουρα 1 με 2 φορές την εβδομάδα. Το πρόβλημά μου είναι ότι σκέφτομαι συνέχεια τις κρίσεις και φοβάμαι πότε θα είναι η επόμενη. Επίσης, κάθε φορά που με πιάνει κρίση πανικού ο μεγαλύτερος μου φόβος είναι μην λιποθυμήσω και δεν ξυπνήσω ξανά. Φαρμακευτική αγωγή δεν λαμβάνω, καθώς η ψυχολόγος μου θεωρεί ότι δεν χρειάζομαι. Παίρνω μόνο σταγόνες από λαδάκι cbd, το οποίο το ξεκίνησα πριν από μία βδομάδα.\nΌσοι περνάτε κάτι παρόμοιο, έχετε τις ίδιες φοβίες και κάνετε τις ίδιες σκέψεις;\n05-03-2022, 16:34 #2\nΓεια σου Αγγελική και εγώ το ίδιο πρόβλημα και παρα πολλοί εδώ μέσα , στην ουσία δεν είναι κάτι επικίνδυνο απλά ανακυκλώνονται στο μυαλό σου οι ίδιες σκέψεις ,φοβάσαι να μην ξανά πάθεις κρίση και αυτό σε κάνει να αγχώνεσαι με αποτέλεσμα να ξανά πάθεις , καλά έκανες που ξεκίνησες να πηγαίνεις σε ψυχολόγο θα σε βοηθήσει και καλό θα είναι να το παλέψεις χωρίς χάπια αλλά γιαυτο καλύτερα να συμβουλευτείς τον γιατρό σου , για πες τι άλλο νιώθεις ;\n05-03-2022, 17:25 #3\nΕίμαι πολύ χάλια ψυχολογικά κ εγώ ξεκίνησα έτσι κ τώρα δεν μπορώ να προχωρήσω έξω θολούρα στο κεφάλι αγκομαχάω σε 10 βήματα και σβημάραωανησυχώ πολύ όλο ψάχνω τι έχω πήγα ψυχίατρο μου είπε να ξεκινήσω αγωγή κ φοβάμαι\n05-03-2022, 17:28 #4\nΤι είναι αυτό που φοβάσαι ακριβώς ;\n05-03-2022, 17:42 #5\nΦοβάμαι μην έχω κάτι παθολογικό δεν γίνεται να μην μπορώ να περπατήσω κ ν σβήνω...κ αγωγή φοβάμαι τις παρενέργειες\n05-03-2022, 17:47 #6\nΕφόσον τα έχεις ψάξει όλα και δεν έχεις κάτι παθολογικό , το μόνο που σε κρατάει πισω είναι το μυαλό σου , βγαίνεις έξω; Έχεις φίλους\n05-03-2022, 18:03 #7\nΔεν κάνω σχεδόν τπτ τώρα δν έχω αντοχή...πριν βγήκα για λίγο περπάτημα κ αγκομάχησα δεν έχω δύναμη\n05-03-2022, 18:10 #8\nΠοσο χρόνων είσαι ; Να βρεις να δουλίτσα να απασχολείς το μυαλό σου και μετά καμία βολτίτσα έξω , με το να κάθεσαι μέσα μόνο χειρότερα γίνεσαι , δεν πειράζει κ αν κουράζεσαι θέλει πείσμα δεν πρέπει να το αφήνεις να σε κάνει ότι θέλεις , εγώ ήμουν σε πολύ χειρότερη θέση\n05-03-2022, 18:12 #9\nΤο πρόβλημα σίγουρα εντάθηκε λόγω της γενικότερης κατάστασης με τον κορωνοϊό. Πέρα από αυτά που περιέγραψα, νιώθω επίσης, όταν παθαίνω κρίσεις πανικού, έντονο τρεμουλο σε όλο το σώμα και κάποιες φορές εξάψεις, σαν ένα κύμα ζέστης να ανεβαίνει στο κεφάλι μου. Αυτό που με ενοχλεί πιο πολύ όμως είναι οι ζαλάδες. Τέλος, πολλές φορές νιώθω ένα βάρος στον αυχενα που, ενδεχομένως, προέρχεται από μυϊκή ένταση.\nΞέρω πολύ καλά ότι από τις κρίσεις πανικού κάνεις δεν έπαθε κάτι σοβαρό, υπάρχουν όμως φορές που όταν παθαίνω κρίση δεν μπορώ να σκεφτώ λογικά, με αποτέλεσμα να το χάνω και η κρίση να γίνεται πολύ έντονη.\n05-03-2022, 18:14 #10\nangelique , πιστευω οτι επειδη φοβασαι οτι θα το παθεις , το παθαινεις ........αν χαλαρωνες δεν θα το παθαινες .....\n05-03-2022, 18:16 #11\nΣε καταλαβαίνω απόλυτα. Προσπαθώ όμως να πηγαίνω κοντρα σε όλο αυτό και να κάνω πράγματα για να ξεχνιέται το μυαλό μου, γιατί αν κάθομαι μέσα στο σπίτι το μόνο που κάνω είναι να σκέφτομαι και τελικά παθαίνω κρίσεις πανικού.\nΠροσπάθησε να παρατηρήσεις πότε τις παθαίνεις. Εγώ πχ, όταν είμαι έξω και περνάω καλά και το μυαλό μου ξεχνιέται πραγματικά δεν παθαινω τίποτα.\n05-03-2022, 18:18 #12\nΕίναι σίγουρο αυτό και το αναγνωρίζω. Το θέμα μου είναι το εξής: Πώς χαλαρώνουμε τελείως;;\n05-03-2022, 18:19 #13\nΝαι όμως και πάλι είδες τόσες φορές είχες κρίση πανικού αλλα ποτε δεν επαθες κάτι και δεν θα πάθεις πίστεψε με τα είχα όλα αυτά για ενάμιση χρόνο περίπου και μόλις κατάλαβα τον τρόπο για να ξεφύγω απλά το έκανα\n05-03-2022, 18:22 #14\nΑngelique έτσι ξεκίνησα κ εγώ σαν εσένα...κ έφτασα σε σημείο να μην μπορώ να δουλέψω είμαι με αναρρωτική γεμάτη φοβίες κ σωματική κατάπτωση έκανα ψυχοθεραπεία τπτ μου είπαν αγωγή τώρα θα ξεκινήσω κ φοβάμαι...είμαι σαν ανάπηρη μόνο να κάθομαι μπορώ\n05-03-2022, 18:34 #15\nΚώστα θα μπορούσες να μοιραστείς τον τρόπο; Τον ψάχνω κι εγώ διακαώς, γιατί θέλω να απαλλαγώ μία και καλή απ' όλο αυτό!


Ο Μηνάς, ο στρατίνος της Καρπάθου, δεν είναι πια εδώ | Η ΡΟΔΙΑΚΗ\nΟ Μηνάς, ο στρατίνος της Καρπάθου, δεν είναι πια εδώ\nΗμερομηνία 15/10/18 11:20\nΟι διορισμένοι στρατίνοι από την Εγγλέζικη διοίκηση, είχαν μικρό, αλλά σταθερό μισθό. Μόλις δέκα δραχμές ήταν το μεροκάματο στις αρχές τις δεκαετίας του 1950. Κι όταν καθυστερούσαν τα χρήματα από την Αθήνα, η εφημερίδα ”Καρπαθιακή”, του Παπαμανώλη, έγραφε μικρά άρθρα, για τη ”συμπαθητική τάξη των στρατίνων”, που όμως τους ξεχνούσε η κεντρική διοίκηση! Ο Μιχάλης Μαστρολιός στις Πυλές, ο Αντώνης Χατζαντώνης στο Όθος και οΝικόλαος Βασιλάκης, Μενετιάτης παντρεμένος στο Όθος.Επίσης ο Σταμάτης Πελεγρίνης, ο Μιχάλης Κονόμος, ο Μαστρομηνάς της Νούλας, ήταν στην περιοχή των Μενετών. Αυτοί είναι λιγοστοί από τους Στρατίνους της Καρπάθου, που θυμόταν και μνημόνευε ο Μηνάς Τσαμπουνιέρης. Εκείνος ξεκίνησε τη δουλειά στις αρχές του 1947. Από τα πρώτα χρόνια μέχρι το 1975, προϊστάμενος των οδοκαθαριστών ήταν ο Πυλιάτης Βασίλης Χρυσουλάκης, άντρας αυστηρός και απαιτητικός. Ένας γερός δουλευτής, όπως λένε εκείνοι, που τον γνώρισαν. Μέχρι που άλλαξε το επίθετο του και το έκαμε Νταβέλης, μάλλον γιατί έφερνε μνήμες από τον περιβόητο λήσταρχο, εκείνον το σπουδαίο λαϊκό ήρωα, μα ίσως αυτό το όνομα να του ταίριαζε περισσότερο.


Ορθογράφος: Η ρητορική της βίας.\nΆγνωστο αν ο Αλέξης Τσίπρας το αντιλαμβάνεται, αλλά η ρητορική του υποθάλπει την άσκηση πολιτικής βίας, που επί χρόνια ταλανίζει την Ελλάδα, και ρίχνει νερό στον μύλο των νεοναζί.\nΠερί αυτού πρόκειται, όταν μάλιστα διανθίζει αυτήν τη ρητορική με έμμεσες ή άμεσες ευλογίες των προπηλακισμών εις βάρος των πολιτικών του αντιπάλων ή των «αντάρτικων» στην Κερατέα, στις Σκουριές και όπου αλλού ξεσπούν βίαιες αντιδράσεις, ανεξαρτήτως λόγων και λογικής.\nΑν δεν το αντιλαμβάνεται, ή δεν του το λένε οι σύμβουλοί του, σημαίνει ότι δεν έχει τις απαραίτητες γνώσεις ιστορίας, ούτε επαφή με την κοινωνική πραγματικότητα στη χώρα μας.\nΑν πάλι το κάνει γνωρίζοντας τις πιθανές συνέπειες στην πολιτική ζωή και την καθημερινότητα, σημαίνει ότι ο κυνισμός του ξεπερνάει τα όρια.\nΤο αδιανόητο στην πρακτική του Αλ. Τσίπρα και τη συμπεριφορά των βουλευτών –πλην των νεοναζιστών, που ιδεολογία και στόχος τους είναι η κατάρρευση της κοινοβουλευτικής δημοκρατίας– είναι ότι επιμένουν να υπονομεύουν τη δική τους πολιτική υπόσταση.\nΟ πρώτος, ως επίδοξος πρωθυπουργός, είναι βέβαιο ότι «θα λουστεί» και ο ίδιος την πολιτική βία, αν ποτέ φθάσει στην εξουσία.\nΟι δεύτεροι, προφανώς δεν καταλαβαίνουν ότι πριονίζουν το κλαδί, δηλαδή το πολίτευμα, στο οποίο στέκονται, είτε γιατί δεν έχουν τη στοιχειώδη παιδεία είτε γιατί δεν διαθέτουν την αναγκαία νοητική επάρκεια που να δικαιολογεί την παρουσία τους στο Κοινοβούλιο.\nΧωρίς να αποκλείεται και το ενδεχόμενο να μπερδεύουν τα βουλευτικά έδρανα με τα τηλεοπτικά παράθυρα.\nΤο κακό είναι ότι ο ακραίος λαϊκισμός επηρεάζει αρνητικά την τύχη της χώρας.\nΤο επιχείρημα ότι η σημερινή κατάσταση οδηγεί στη ρητορική της βίας δεν ευσταθεί. Η πολιτική βία ενδημεί στην Ελλάδα από τη σύσταση του κράτους και η αντίστοιχη ρητορική στη σημερινή συγκυρία την κάνει πιο επικίνδυνη.\nΑς το καταλάβουν όσοι επιδίδονται ανεύθυνα σε αυτήν!


Ο Γανυμήδης είναι ο έβδομος σε απόσταση και ο μεγαλύτερος από τους γνωστούς δορυφόρους του Δία. Είναι ο τρίτος από τους γαλιλαϊκούς δορυφόρους.\nτροχιά:    1 070 000 km από τον Δία\nδιάμετρος: 5262 km\nμάζα:      1.48e23 kg\nΚατά τη μυθολογία, ο Γανυμήδης ήταν όμορφος νέος από την Τροία, τον οποίο ο Ζευς απήγαγε στον Όλυμπο για να τον κάνει οινοχόο των θεών.\nΟ Γανυμήδης ανακαλύφτηκε από τον Γαλιλαίο και τον Marius το 1610.\nΟ Γανυμήδης είναι ο μεγαλύτερος δορυφόρος στο ηλιακό σύστημα. Έχει μεγαλύτερη διάμετρο από τον Ερμή, αλλά μόνο τη μισή του μάζα. Είναι πολύ μεγαλύτερος από τον Πλούτωνα.\nΟ Γανυμήδης πιστευόταν ότι αποτελείτο από έναν βραχώδη πυρήνα, από έναν παχύ μανδύα παγωμένου ή υγρού νερού και από μια επιφάνεια πάγου (το ίδιο πιστευόταν και για την Καλλιστώ, τον Τιτάνα και τον Τρίτωνα). Όμως τα δεδομένα από το διαστημόπλοιο Galileo δείχνουν ότι η Καλλιστώ έχει ομοιόμορφη σύνθεση, ενώ ο Γανυμήδης διαθέτει τρία στρώματα: έναν μικρό τηγμένο πυρήνα από σίδηρο (ή σίδηρο μαζί με θείο), έναν μανδύα από πυριτικό πέτρωμα και έναν φλοιό πάγου. Στην πραγματικότητα, ο Γανυμήδης ίσως είναι όμοιος με την Ιώ, με επιπρόσθετο χαρακτηριστικό το εξωτερικό στρώμα πάγου.\nΗ επιφάνεια του Γανυμήδη αποτελείται από δύο είδη εδαφών: από πολύ παλαιές, διάστικτες από κρατήρες σκουρόχρωμες περιοχές (αριστερά) και από λίγο νεότερες ανοιχτόχρωμες περιοχές οι οποίες διασχίζονται από εκτεταμένες ραβδώσεις και ράχες (δεξιά). Πρόκειται για μορφές τεκτονικής προέλευσης, χωρίς εντούτοις να γνωρίζουμε τον ακριβή τρόπο σχηματισμού τους. Από αυτή την άποψη, ο Γανυμήδης μοιάζει στη Γη περισσότερο από την Αφροδίτη ή τον Άρη (παρόλο που δεν υπάρχουν ενδείξεις πρόσφατης τεκτονικής δραστηριότητας).\nΠαρατηρήσεις μέσω του διαστημικού τηλεσκοπίου Hubble δείχνουν ότι ο Γανυμήδης διαθέτει μια αραιή ατμόσφαιρα αποτελούμενη από οξυγόνο, όπως και η Ευρώπη. Το οξυγόνο αυτό δεν προέρχεται από βιολογικές διεργασίες και δεν αποτελεί ένδειξη ύπαρξης ζωής.\nΠαρόμοια επιφάνεια με ράχες και ραβδώσεις απαντάται και στον Εγκέλαδο, τη Μιράντα και τον Αριήλ. Οι σκουρόχρωμες περιοχές είναι παρόμοιες με την επιφάνεια της Καλλιστούς.\nΥπάρχουν πολλοί κρατήρες και στους δύο τύπους εδαφών. Η πυκνότητα των κρατήρων δείχνει ότι πρόκειται για επιφάνεια ηλικίας 3 έως 3,5 δισεκατομμυρίων ετών, παρόμοια με της Σελήνης. Πολλοί κρατήρες διασχίζονται από τις ραβδώσεις δείχνοντας ότι και αυτές είναι αρκετά παλαιές. Επίσης είναι ορατοί και σχετικά νεότεροι κρατήρες με ακτίνες υλικών που εκτινάχτηκαν (αριστερά).\nΣε αντίθεση με τη Σελήνη, οι κρατήρες είναι τελείως επιπεδωμένοι, δηλαδή δεν παρουσιάζουν περιμετρικό ύψωμα και κορυφή στο κέντρο, όπως στη Σελήνη και στον Ερμή. Αυτό πιθανώς οφείλεται στον αδύναμο παγετώδη φλοιό που μπορεί να ρέει και να απαλύνει το ανάγλυφο μέσα σε μεγάλα διαστήματα του γεωλογικού χρόνου. Από τους αρχέγονους κρατήρες, αφού έχει εξαλειφθεί τελείως το ανάγλυφο του καθενός, έχει μείνει μονάχα κάτι σαν "φάντασμα" κρατήρα, που ονομάζεται παλίμψηστο (palimpsest, δεξιά).\nΤα δεδομένα από το Galileo δείχνουν ότι ο Γανυμήδης διαθέτει το δικό του μαγνητικό πεδίο χωμένο μέσα στο τεράστιο πεδίο του Δία. Πιθανώς παράγεται με τον ίδιο τρόπο όπως και της Γης: με κίνηση αγώγιμου υλικού στο εσωτερικό του δορυφόρου.


Επανασχεδιασμός Ιστοσελίδας Wellness Mama - Blog\nΑρχική σελίδαΟΙΚΟΝΟΜΙΑΕπανασχεδιασμός Ιστοσελίδας Wellness Mama\nΕπανασχεδιασμός Ιστοσελίδας Wellness Mama\nΊσως έχετε παρατηρήσει ότι το WellnessMama.com έλαβε πρόσφατα έναν ελαφρύ επανασχεδιασμό ιστότοπου την περασμένη εβδομάδα. Δεν μου αρέσει σοβαρά η ενημέρωση και ο επανασχεδιασμός, καθώς η διαδικασία διαρκεί πάντα περισσότερο, κοστίζει περισσότερο και είναι ακόμα πιο εξαντλητική ψυχικά από το αναμενόμενο. Ένα από τα πράγματα που έχω μάθει από το 2006 (όταν ξεκίνησα για πρώτη φορά το blogging) είναι ότι θα προτιμούσα σχεδόν να κοπιάσω και μετά να επανασχεδιάζω το blog, αλλά μερικές φορές είναι αναγκαιότητα. Και αυτός ο επανασχεδιασμός δεν αποτέλεσε εξαίρεση. Είναι στα σκαριά για πάνω από ένα χρόνο!\nΠαρόλο που μου άρεσε η παλιά σχεδίαση, αποφάσισα να κάνω μερικές αλλαγές που πιστεύω ότι θα προσφέρουν καλύτερη εμπειρία χρήστη για εσάς. Εδώ είναι μερικές από αυτές τις αλλαγές:\nΕδώ και χρόνια έχουμε μια σελίδα πόρων που περιλαμβάνει όλες τις αγαπημένες μου εταιρείες, προϊόντα, συστατικά, μαθήματα και άλλους πόρους που χρησιμοποιώ προσωπικά και προτείνω στην οικογένεια και τους φίλους μου. Ήταν πάντα το αγαπημένο των αναγνωστών, καθώς μπορείτε να βρείτε όλα τα προϊόντα που προτείνω σε μια εύκολη τοποθεσία. Αλλά με την πάροδο του χρόνου έγινε λίγο δυσκίνητο και δεν οργανώθηκε αρκετά καλά για μια καλή εμπειρία χρήστη. Με τη νέα και βελτιωμένη σελίδα πόρων, είναι πολύ πιο εύκολο να ταξινομήσετε και να αναζητήσετε όλες τις προτάσεις, ώστε να μπορείτε πάντα να βρίσκετε αυτό που ψάχνετε. Αυτό είναι ακόμα ένα έργο σε εξέλιξη και θα συνεχίσει να ενημερώνεται τις επόμενες εβδομάδες, αλλά μπορείτε να δείτε τη νέα σχεδίαση και λειτουργικότητα εδώ.\nΕπιτροπή Ιατρικής Αναθεώρησης\nΚατά τη διάρκεια του περασμένου έτους, συγκροτήσαμε μια επιτροπή ιατρικής αναθεώρησης από γιατρούς, ερευνητές και ειδικούς συμβούλους για να εξετάσουμε όλα τα άρθρα για το Wellness Mama και να διασφαλίσουμε ότι οι πληροφορίες που παρουσιάζονται είναι ενημερωμένες, ισορροπημένες και υποστηρίζονται από την επιστήμη. Πάντα ήταν ο στόχος μου να αναλύω σύνθετα θέματα και να τα αναλύω σε ευνόητα άρθρα που θα βελτιώσουν την ποιότητα της ζωής της οικογένειάς σας. Χρησιμοποιώντας γνωστούς ειδικούς για τον ποιοτικό έλεγχο της δουλειάς μου, μπορείτε να είστε σίγουροι ότι αυτό που διαβάζετε είναι πραγματικά ακριβές και αξιόπιστο. Κάθε άρθρο που έχει ελεγχθεί ιατρικά θα αναφέρει το όνομα του κριτή δίπλα στον συντάκτη της ανάρτησης, στο οποίο μπορείτε να κάνετε κλικ για να μάθετε περισσότερα για αυτόν και να δείτε τα άλλα άρθρα στα οποία έχουν συνεισφέρει. Μπορείτε να μάθετε περισσότερα για την επιτροπή ιατρικών αναθεωρήσεων εδώ.\nΣτο παρελθόν, όταν διαβάζατε μια ανάρτηση ιστολογίου στον υπολογιστή σας, υπήρχε μια δεξιά πλαϊνή γραμμή που συνδεόταν με άλλες αναρτήσεις, μέσα κοινωνικής δικτύωσης, ένα πλαίσιο αναζήτησης, πρόσφατα podcast και προτεινόμενους πόρους. Αν και ορισμένοι αναγνώστες το βρήκαν χρήσιμο, θέλω όντως η εστίαση του ιστολογίου να είναι στα άρθρα και τις πληροφορίες που παρέχονται αντί να αποσπούν την προσοχή. Εξαιτίας αυτού, αφαιρέσαμε την πλαϊνή γραμμή και ορισμένες από τις διαφημίσεις, ώστε να μπορείτε να εστιάσετε στο περιεχόμενο… γι‘ αυτό είστε εδώ εξαρχής, σωστά;\nΒελτιωμένη εμπειρία κινητής τηλεφωνίας\nΗ πλειονότητα των αναγνωστών του Wellness Mama επισκέπτεται από φορητή συσκευή, επομένως η διασφάλιση ότι ο ιστότοπος φορτώνει γρήγορα και είναι εύκολος στη χρήση σε τηλέφωνο, tablet ή οποιαδήποτε άλλη συσκευή είναι υψίστης σημασίας. Απλοποιήσαμε τη σχεδίαση και αφαιρέσαμε ορισμένα στοιχεία που αποσπούν την προσοχή και αργή φόρτωση, ώστε ο ιστότοπος να φορτώνει πολύ πιο γρήγορα και να είναι επίσης πιο ευανάγνωστος.\nΜαζί με τις προφανείς αλλαγές σχεδιασμού, υπήρξαν πολλές παρασκηνιακές αλλαγές κωδικοποίησης που δεν καταλαβαίνω πλήρως, οι οποίες βοηθούν τον ιστότοπο να λειτουργεί καλύτερα και πιο γρήγορα.\nΧάρη στην καταπληκτική ομάδα τεχνολογίας Wellness Mama στο Spears Marketing και Biz Budding, αυτή η μετάβαση πήγε σχετικά ομαλά, παρόλο που έχουμε ακόμα μερικές τροποποιήσεις και ενημερώσεις να κάνουμε τις επόμενες εβδομάδες.\nΚαθώς τελειώσαμε τις πρόσφατες ενημερώσεις, κοίταξα όλα τα προηγούμενα σχέδια που είχα όλα αυτά τα χρόνια (από το 2006). Το καθένα έχει σίγουρα μια βελτίωση σε σχέση με το προηγούμενο. Αν είστε αναγνώστης για μεγάλο χρονικό διάστημα, πόσα από αυτά τα σχέδια θυμάστε;\nΠρώτη σχεδίαση WordPress.com:\nΔεύτερη σχεδίαση WordPress.com:\nΔεύτερος αυτο-φιλοξενούμενος σχεδιασμός WordPress. Δεν κράτησα στιγμιότυπο από το πρώτο, αλλά το έκανα μόνος μου και να είσαι σίγουρος ότι ήταν πολύ κακό! 298 άτομα με έκαναν like στο Facebook το 2010 και θυμάμαι τον καθένα από αυτούς με το όνομά του. Πολλοί από αυτούς εξακολουθούν να σχολιάζουν αρκετά τακτικά και νιώθω σαν να έχουμε γίνει ηλεκτρονικοί φίλοι από τότε.\nΚαι μετά υπήρχε το ροζ θέμα με το καρτούν εγώ 🙂\nΚαι το πρώτο μου σχέδιο φιλικό προς τα κινητά με προσαρμοσμένο λογότυπο γραμματοσειράς σχεδιασμένο στο χέρι:\nΤο πρώτο μου πραγματικά προσαρμοσμένο σχέδιο ιστολογίου, με το ενημερωμένο λογότυπο που χρησιμοποιώ εδώ και χρόνια:\nΑυτή ήταν μια ενημερωμένη έκδοση των παραπάνω, αλλά με μια πιο προσωπική πινελιά στην αρχική σελίδα:\nΜια βελτιωμένη έκδοση των παραπάνω, με τον παλιό ιστότοπο μελών:\nΣυμβουλές για blogging;\nΜου ζητάνε πολύ συχνά τις συμβουλές μου για το blog, και για να είμαι ειλικρινής, δεν νιώθω ικανός να απαντήσω τις περισσότερες φορές. Ο στόχος μου όταν ξεκίνησα το blog ήταν να βοηθήσω άλλες μαμάδες να παρέχουν έναν φυσικό και υγιεινό τρόπο ζωής στις οικογένειές τους, ώστε να μπορούν να βελτιώσουν την υγεία και την ευτυχία τους.\nΈμαθα πολλά με τα χρόνια σχετικά με τη μορφοποίηση αναρτήσεων ιστολογίου και τη χρήση των μέσων κοινωνικής δικτύωσης, αλλά στο τέλος της ημέρας, η καλύτερη συμβουλή μου (όσο περίεργο κι αν ακούγεται) είναι να βεβαιωθώ ότι η εστίαση είναι πάντα στη βοήθεια των άλλων. Εάν ενδιαφέρεστε πραγματικά για τους αναγνώστες σας, η αυθεντικότητα θα φανεί στα γραπτά σας και άλλοι θα προσελκύονται από αυτήν.\nΟι πόροι ιστολογίου μου\nΑυτή είναι μια λίστα με τους πόρους ιστολογίου που χρησιμοποιώ για τον ιστότοπό μου σε περίπτωση που μπορούν να είναι χρήσιμοι σε οποιονδήποτε από εσάς που κάνει blog ή σκέφτεται να δημιουργήσει ένα blog (προχωρήστε!):\nΤι νομίζετε; Σας αρέσουν οι νέες σχεδιαστικές αλλαγές; Κάτι που θα κάνατε διαφορετικά ή εξακολουθείτε να έχετε σφάλματα που πρέπει να διορθωθούν;\nΠροηγούμενη ανάρτησηΓιατί ξεκίνησα μια εβδομαδιαία ψηφιακή ημέρα άδειας\nΕπόμενη ανάρτηση Κάλτσα με αλάτι λεβάντας (φυσικό φάρμακο για τη μόλυνση του αυτιού)


|Diogenis-Press|: Συνεδριάζει την Δευτέρα το δημοτικό συμβούλιο Λουτρακίου\nΣυνεδριάζει την Δευτέρα το δημοτικό συμβούλιο Λουτρακίου\nΣυνέδριαζει στην αίθουσα συνεδριάσεων του Δημοτικού Συμβουλίου την 3η Οκτωβρίου 2011, ημέρα Δευτέρα και ώρα 6:00 μ. μ. για συζήτηση και λήψη Απόφασης, σε συνέχεια της από 29-9-2011 διακοπείσας συνεδρίασης, στα κατωτέρω θέματα της ημερήσιας διάταξης:\n1.Έγκριση προϋπολογισμού, έτους 2011, του ν.π.δ.δ. Δήμου “Δημοτικός Οργανισμός Πολιτισμού - Αθλητισμού - Περιβάλλοντος Λουτρακίου - Αγ. Θεοδώρων”.\n2.Προμήθεια δύο (2) αιθουσών ελαφράς λυόμενης προκατασκευής για την κάλυψη άμεσων στεγαστικών αναγκών σχολείων Δήμου. Αναμόρφωση προϋπολογισμού.\n3.Λήψη Απόφασης για σύσταση οριζόντιων ιδιοκτησιών επί ακινήτου ιδιοκτησίας Δήμου (κληροδότημα Μ. Κόντη). Παραχώρηση χρήσης οριζόντιας ιδιοκτησίας σε ν.π.δ.δ. Δήμου.\n4.Γνωμοδότηση για αναγνώριση τμήματος οδού στη θέση “Γαλότα” ως κοινόχρηστης αγροτικής προϋφισταμένης του έτους 1923.\n5.Μερική αναμόρφωση δημοτικού προϋπολογισμού τρέχοντος έτους.\n6.Αποδοχή ή μη σπουδάστριας ΝΟΥΛΑ Κων/νας του Τμήματος Ανθοκομίας και Αρχιτεκτονικής Τοπίου της Σχολής Τεχνολογίας Γεωπονίας του ΤΕΙ Ηπείρου για πραγματοποίηση πρακτικής της άσκησης στο Δήμο.\n7.Ανασυγκρότηση Διοικητικού Συμβουλίου του ν.π.δ.δ. Δήμου μας “Σχολική Επιτροπή Α/θμιας Εκπ/σης”.\n8.Ανασυγκρότηση Διοικητικού Συμβουλίου του ν.π.δ.δ. Δήμου μας “Σχολική Επιτροπή Β/θμιας Εκπ/σης”.\n9.Ορισμός εκπροσώπου Δήμου με τον αναπληρωτή του στο Β/θμιο Συμβούλιο Επιθεώρησης Κινηματογράφων και Θεάτρων περιοχής Δήμου.\n10.Λήψη Απόφασης για συμμετοχή ή μη του Δήμου στο θεσμό κοινωφελούς εργασίας.\n11.Λήψη Απόφασης για υπογραφή ή μη εκ μέρους του Δήμου της “Ευρωπαϊκής Χάρτας για την Ισότητα των Φύλων στις Τοπικές Κοινωνίες”. Ορισμός μίας (1) αιρετής εκπροσώπου & ενός (1) υπηρεσιακού στελέχους του Δήμου για συμμετοχή στο Συνέδριο για την υπογραφή της (Αθήνα 20-21/10/2011).\n12.Λήψη Απόφασης για επιβολή προστίμων για παραβάσεις των άρθρων 5 & 7 του Ν. 2323/1995, όπως έχει τροποποιηθεί και ισχύει.\n13.Διόρθωση της υπ’ αριθ. 176/2011 Α.Δ.Σ. αναφορικά με προσωρινή εκκαθάριση της αναγκαστικής απαλλοτρίωσης “Βελτίωση - ανακαίνιση Ε.Ο. Περαχώρας - Λ. Βουλιαγμένης και νέα χάραξη τμήματος Ε.Ο. Περαχώρας”.\n14.Αποδοχή ποσού #33.167,77# €, προερχομένου από τακτική επιχορήγηση Υπουργείου Εσωτερικών, για κάλυψη των λειτουργικών δαπανών των σχολείων του Δήμου (Γ’ κατανομή έτους 2011) και κατανομή αυτού. Ψήφιση και διάθεση πίστωσης.\n15.Αποδοχή ποσού #1.291,00# € από το Υπουργείο Εσωτερικών για κάλυψη δαπανών πληρωμής συμβασιούχων έργου του ΚΕΠ Αγίων Θεοδώρων και κατανομή αυτού.\n16.Αποδοχή ποσού #14.866,68# € από το Υπουργείο Εσωτερικών για την κάλυψη δαπανών μισθοδοσίας μόνιμου προσωπικού ΚΕΠ Δήμου μας και κατανομή αυτού.\n17.Καθορισμός αμοιβής, κατά παρέκκλιση, πληρεξούσιου δικηγόρου Δήμου, δυνάμει της υπ’ αριθ. 2/2011 Απόφασης Οικονομικής Επιτροπής.\n18.Έγκριση παράτασης προθεσμίας περαίωσης έργου: “Ανάπλαση Κ.Χ. στο Λουτράκι”.\n19.Έγκριση πρωτοκόλλου προσωρινής και οριστικής παραλαβής έργου: “Ανάπλαση δρόμων στην Περαχώρα”.\n20.Έγκριση πρωτοκόλλου προσωρινής και οριστικής παραλαβής έργου: “Αγροτική οδοποιία περιοχής Λουτρακίου & Περαχώρας”.\n21.Διαγραφή ή μη οφειλών από βεβαιωτικούς καταλόγους τελών ύδρευσης, για το Γ’ τετράμηνο 2006 & Β’ τετράμηνο 2010, του τέως Δήμου Αγ. Θεοδώρων.\n22.Εξέταση αιτήματος ΜΑΡΟΥΣΟΠΟΥΛΟΥ Ελπίδας για απαλλαγή προσαυξήσεων και διαγραφή ποσού από βεβαιωτικούς καταλόγους ύδρευσης, επονόματι Κωστόπουλου Χαρίλαου.\n23.Έγκριση μετακινήσεων Δημάρχου εκτός έδρας (Οκτώβριος).\n0 Response to "Συνεδριάζει την Δευτέρα το δημοτικό συμβούλιο Λουτρακίου"


Γιατί οι φιλίες αλλάζουν με την πάροδο του χρόνου | Jenny.gr\nΓιατί οι φιλίες αλλάζουν με την πάροδο του χρόνου\nOι φιλίες αλλάζουν με την πάροδο του χρόνου για τον απλό λόγο ότι οι άνθρωποι αλλάζουν με την πάροδο του χρόνου. Καθώς προχωράμε στους διαφορετικούς ρόλους που παίρνουμε στη ζωή, από παιδί, έφηβοι, νεαροί ενήλικες, γονείς και ούτω καθεξής, η αίσθηση του εαυτού μας και οι ανάγκες μας αλλάζουν.\nΤο πώς περνάμε τον χρόνο μας και τι χρειαζόμαστε από τους φίλους μας όταν είμαστε έφηβοι ή νέοι είναι συχνά πολύ διαφορετικό από αυτό που απολαμβάνουμε και χρειαζόμαστε όταν είμαστε μεγαλύτεροι. Και αυτό είναι απολύτως φυσιολογικό.\nMερικοί από τους λόγους που τελειώνουν οι φιλίες\nΥπάρχουν κάποιες φιλίες που θα διαρκέσουν από την παιδική ηλικία μέχρι και για πάντα. Αυτό όμως δεν είναι ο κανόνας. Συνήθως, οι φιλίες αναπτύσσονται ως αποτέλεσμα ενός από 2 παράγοντες: κοινές δραστηριότητες, και γεγονότα ζωής. Ωστόσο εάν η σύνδεση δεν βαθαίνει με την πάροδο του χρόνου, χάνεται και η φιλία. Επίσης τα γεγονότα της ζωής φέρνουν συχνά νέους φίλους στη ζωή μας.\nΕάν μια φιλία δεν βασίζεται σε βαθιά αμοιβαία στοργή και σεβασμό, δεν θα διαρκέσει, όταν εμφανίζονται διαφορές απόψεων. Συνήθως ανεχόμαστε πολλά από τους αληθινούς φίλους μας, που δεν θα μπορούσαμε να ανεχτούμε από άλλους επειδή η αφοσίωση, η σύνδεση και η εκτίμηση για τον φίλο υπερτερούν κατά πολύ της δυσάρεστης συμπεριφοράς.\nΕάν αρχίζετε να αναρωτιέστε ότι κάτι συμβαίνει με έναν φίλο, οι πιθανότητες είναι ότι η σχέση έχει ήδη αρχίσει να αλλάζει. Επίσης, εάν βρεθείτε να αγνοείτε τις κλήσεις ή να φοβάστε να περάσετε χρόνο με έναν συγκεκριμένο φίλο, τότε η φιλία δεν σας προσφέρει αυτό που κάποτε σας έδινε. Οι φιλίες είναι σχέσεις επιλογής, όχι υποχρέωση - καθώς δεν είναι οικογενειακές σχέσεις-, οπότε αν δεν επιλέγετε πλέον να περνάτε χρόνο με κάποιον, ακούστε την εσωτερική σας φωνή. Δεν χρειάζεται να τερματίσετε μια φιλία, αλλά ίσως θελήσετε να απομακρυνθείτε για λίγο ή να γνωρίσετε και άλλους ανθρώπους.\nΥπάρχει μια ερώτηση που μπορείτε να κάνετε στον εαυτό σας: «Είμαι καλύτερα με ή χωρίς τον φίλο μου;» Θυμηθείτε, οι φιλίες πρέπει να βασίζονται στην επιλογή και να μην σας αφήνουν να αισθάνεστε υποχρεωμένοι να επενδύσετε σε μια σχέση.\nΟ καλύτερος κανόνας για τις φιλίες είναι ότι εάν αισθάνεστε χειρότερα, όχι καλύτερα, αφού περάσετε χρόνο με κάποιον, τότε υπάρχει κάτι που δεν είναι σωστό και ίσως είναι καιρός να απομακρυνθείτε.\nΓΙΑΤΙ ΑΛΛAΖΕΙ Η ΦΙΛΙΑ ΓΥΝΑΙΚΕΙΑ ΦΙΛΙΑ ΠΩΣ ΘΑ ΔΙΑΤΗΡΗΣΩ ΤΗ ΦΙΛΙΑ


Διώξτε το άγχος από την ζωή σας με 10 απλούς τρόπους! | Pontos News\n23 Ιούλιος 2013, 12:55 - Τελευταία Ενημέρωση: 5 Σεπτέμβριος 2014, 20:21\nΚαλοκαιράκι και το άγχος δεν έχει καμία θέση στη ζωή μας. Είναι καιρός να αφήσουμε τα προβλήματα στην άκρη και να ηρεμήσουμε. Δείτε πώς θα διώξετε το άγχος από τη ζωή σας με δέκα απλούς τρόπους:\nΞεκινήστε όμορφα την ημέρα\nΑν ξυπνάτε κάθε πρωί τελευταία στιγμή και φεύγετε από το σπίτι πανικόβλητοι, τότε είναι δύσκολο να ηρεμήσετε και να σας φύγει όλη αυτή η ένταση. Προσπαθήστε να ξυπνήσετε λίγο νωρίτερα, να ετοιμαστείτε με την άνεσή σας, να φάτε το πρωινό σας και μετά να φεύγετε. Δοκιμάστε το! Θα δείτε μεγάλη διαφορά κατά τη διάρκεια της ημέρας.\nΧαλάρωση μέσα στην ημέρα\nΑπό το πρωί μέχρι το βράδυ τρέχετε να τα προλάβετε όλα. Δουλειά, σπίτι, υποχρεώσεις. Είναι πάρα πολύ σημαντικό να βρίσκετε λίγο χρόνο κατά τη διάρκεια της ημέρας για να χαλαρώνετε. Κλείστε λίγο τα μάτια σας, ακούστε λίγη μουσική, δείτε τηλεόραση. Χρειάζεται τουλάχιστον μισή ώρα την ημέρα. Ξεχάστε για λίγο τις υποχρεώσεις και απλά ξεκουραστείτε.\nΤο κολύμπι είναι η καλύτερη άσκηση για την εποχή. Η καθημερινή άσκηση διώχνει το άγχος μακριά. Επιλέξτε εσείς το είδος της γυμναστικής που σας αρέσει . Μπορείτε να κάνετε έντονη αεροβική γυμναστική, χαλαρωτικές ασκήσεις ή απλά να περπατάτε στη φύση. Ο,τι κι αν επιλέξετε, η γυμναστική θα σας κάνει να νιώθετε ήρεμοι και υγιείς.\nΜην προσπαθείτε να τα προλάβετε όλα\nΕντάξει, όλοι έχουμε ένα σωρό υποχρεώσεις, αλλά αν προσπαθούμε να κάνουμε μέσα σε 24 ώρες πολύ περισσότερα από αυτά που αντέχουμε, δεν θα τα καταφέρουμε. Μοιράστε τις δουλειές με τα υπόλοιπα μέλη της οικογένειας. Όλοι μπορούν να κάνουν από κάτι, για να μην πέφτει όλο το βάρος επάνω σας. Οργανώστε το χρόνο σας σωστά, ετσι ώστε και να γίνονται όσα πρέπει, αλλά κι εσείς να έχετε λίγο χρόνο για τον εαυτό σας.\nΕυκαιρία είναι τώρα το καλοκαίρι να κάνετε τις διακοπές σας. Είτε πάτε σε άλλο μέρος είτε παραμείνετε στον τόπο σας, σημασία έχει να ξεκουραστείτε και να διακόψετε ο,τι κάνετε συνήθως στην καθημερινότητά σας. Η ευχάριστη αυτή αλλαγή, έστω και για λίγες μέρες μας ανανεώνει και μας ηρεμεί.\nΕίναι πλέον αποδεδειγμένο! Το γέλιο διώχνει το άγχος! Κι αν αναρωτιέστε πώς θα καταφέρετε να γελάτε στα καλά καθούμενα, απλά σκεφτείτε πόσα ωραία πράγματα μπορούν καθημερινά να σας κάνουν να γελάσετε (μία ευχάριστη κωμωδία, καλή παρέα με φίλους, ένα ανέκδοτο και χιλιάδες άλλα πράγματα). Γιατι πολύ απλά χωρίς αυτά η ζωή δεν έχει νόημα.Έχει;\nΕίναι πασίγνωστο και ακρως αποτελεσματικό. Οι βαθιές αναπνοές μπορούν να μας βοηθήσουν να ηρεμήσουμε. Βοηθούν πολύ τη στιγμή που νιώθουμε πολύ έντονο στρες. Εισπνοή από τη μύτη, κρατάμε την αναπνοή μας για 10'' και εκπνοή από το στόμα. Με αυτό τον τρόπο διώχνουμε τα προβλήματα και το άγχος μακριά! Μπορείτε να το δοκιμάσετε αυτή τη στιγμή! Θα δείτε πόσο όμορφα θα αισθανθείτε!\nΤώρα θα πείτε πώς να μην είμαι ανυπόμονος αν έχω μπλέξει σε μποτιλιάρισμα ή αν περιμένω σε μία τεράστια ουρά σε μία δημόσια υπηρεσία, ενώ βιάζομαι πολύ; Κι όμως, έρευνες έχουν δείξει ότι οι άνθρωποι που δεν πανικοβάλλονται σε τέτοιου είδους καταστάσεις, έχουν πολύ καλύτερη ποιότητα ζωής και ζουν περισσότερο. Την επόμενη φορά που θα σας τύχει κάτι τέτοιο, λοιπόν, δοκιμάστε να παραμείνετε ψύχραιμοι! Είναι για το καλό σας! Άλλωστε σε τι ωφελεί να κοιτάζετε συνεχώς το ρολόι σας εκείνη τη στιγμή;\nΈνα καλός ύπνος είναι απαραίτητος για τον οργανισμό μας. Αν κοιμόμαστε καλά, είμαστε πιο ήρεμοι και φυσικά πιο ξεκούραστοι κατά τη διάρκεια της ημέρας! Για αυτό μην χάνετε τον ύπνο σας για να προλάβετε τις υπόλοιπες υποχρεώσεις.\nΊσως τα πράγματα να μην πηγαίνουν πάντα όπως θα θέλαμε, ίσως τα προβλήματα που έχουμε να είναι αρκετά και σοβαρά. Το ζητούμενο, όμως, είναι να μην μας πιάνει πανικός, αλλά να παραμένουμε ψύχραιμοι και να αντιμετωπίζουμε τα ζητήματα που προκύπτουν.\nΑυτά είναι μερικά απλά βήματα για να διώξετε το άγχος. Να θυμάστε ότι το άγχος μπορεί να γίνει δημιουργικό και να μας βοηθήσει σε διάφορες καταστάσεις όταν υπάρχει σε μικρό βαθμό. Όταν όμως είναι έντονο, αρχίζουν τα προβλήματα, ψυχικά και σωματικά, το καλύτερο θα ήταν να απευθυνθείτε σε κάποιον ειδικό για να σας βοηθήσει.\nΠρώτα, όμως δοκιμάστε τα παραπάνω! Θα νιώσετε πολύ καλύτερα! Απλά απολαύστε τη ζωή!!


Ο ασύρματος - Viannitika.gr\nΣτις 21 Απριλίου 1943, το ελληνικό υποβρύχιο «Παπανικολής» αποβίβασε στην παραλία του Μπαλή Ρεθύμνου τέσσερις άνδρες.\nΔυο Βρετανούς αξιωματικούς με τον βαθμό του Λοχαγού, τους Ραλφ Στόκμπριτζ και Τζων Στάνλεϋ και τους Έλληνες Λευτέρη Καλιτσουνάκη από το Κάτω Βαλσαμόνερο Ρεθύμνου και τον Ηρακλή Μπριλάκη από τον Βάμο Αποκορώνου Χανίων. Οι Βρετανοί μετέφεραν μαζί τους έναν συμμαχικό ασύρματο της Βρετανικής Ιντέλλιντζες Σέρβις.\nΩς υπεύθυνος αξιωματικός σύνδεσμος του σταθμού ασυρμάτου ήταν ο Ραλφ Στόκμπριτζ, ως ασυρματιστής-χειριστής ο Τζων Στάνλεϋ και βοηθοί οι Καλιτσουνάκης και Μπριλάκης. Τους τέσσερις άντρες υποδέχτηκαν οι Πάτρικ Λη Φέρμορ, Γιώργης Τυράκης και Χαρίτωνας Χνάρης από τα Λιβάδια Μυλοποτάμου. Την άφιξή τους στον όρμο του Μπαλή, περιγράφει ο Λευτέρης Καλιτσουνάκης στις 2 Αυγούστου 2008, σε μαγνητοφωνημένη συζήτηση στον Κήπο του Ρεθύμνου:\n«…τον Απρίλιο του 1943 εφύγαμε από τη Βυρητό της Συρίας με το Παπανικολή. Οχτώ μέρες εκάμαμε διότι εχάλασε το υποβρύχιο και ήρθαμε εδώ στη Κρήτη. Την 21 του μηνός Απρίλη νομίζω αποβιβαστήκαμε εδώ στο Μπαλή. Ο Ραλφ Στόκμπριτζ, ο Τζων Στάνλεϋ, εγώ και κάποιος Μπριλλάκης Ηρακλής από το Βάμο του Αποκορώνου. Εγώ ήρθα για να έχω την ασφάλεια του λημεριού.\nΑποβιβαστήκαμε νύχτα. Στη παραλία μας περίμενε ο Λη Φέρμορ και ο Γιώργης ο Τυράκης που ήτονε στην απαγωγή του Κράιπε με ένα βοσκό Χαρίτο Χνάρη. Ήτανε βοσκός στο μοναστήρι του Βωσάκου. Από τα Λιβάδια Μυλοποτάμου. Είχαμε συνεννοηθεί ότι θα βγούμε τυφλά δίχως να δώσουνε αυτοί σήμα επειδή ήτονε δυο φυλάκια και πήγαμε εμείς στη μέση να βγούμε. Κοντά το ένα φυλάκιο κοντά και το άλλο.\nΟμάδα του Patrick Leigh Fermor στο λημέρι στο Χορδάκι το 1943. Από το βιβλίο “Απαγωγή ενός Στρατηγού” (John Murray, Αγγλόφωνη έκδοση). Στη φωτογραφία οι Πάτρικ Λη Φέρμορ, Γιάννης Τζαγκαράκης, Αριστείδης Παραδεισανός, Γιώργης Τυράκης, Νίκος Σουρής και τρεις αδιάγνωστοι ακόμη πατριώτες της Αντίστασης\nΌταν ερχόμεθα εμείς με τη λαστιχένια βάρκα, τους ακούγαμε και μιλούσανε τους Γερμανούς. Και μεις εβγήκαμε στο ενδιάμεσο. Ένα πράγμα είχε κάνει τότε η οργάνωση λάθος. Εφ’όσον ήτονε ναρκοθετημένο το μέρος, να μας είχε ειδοποιήσει να το ξέρομενε. Και βγήκαμε σ ’ένα ναρκοπέδιο. Λοιπόν αυτοί καθόντανε πιο πάνω και πίνανε ρακή οι δικοί μας, κι εμείς εβγήκαμε. Αλλά εγώ είχα εκπαιδευτεί στις νάρκες.\nΣτο Σουέζ από πάνω ήτονε το μέρος που είχανε πάει οι Άγγλοι όλο το γερμανικό υλικό που είχανε πιάσει στη Λιβύη. Κανόνια, αεροπλάνα, αυτοκίνητα, τανκς, τα πάντα. Κι εκεί επήγα και εκπαιδεύτηκα, στις νάρκες. Μόλις εβγήκα στη παραλία επήρα χαμπάρι το ναρκοπέδιο αλλά υπάρχει και μια μυστική δίοδος σε κάθε ναρκοπέδιο. Φεγγάρι σαν την ημέρα και λέω τι θα γίνομε τώρα; Φωνάζω εγώ σταματήσετε όπως είστε γιατί ’μαστε μέσα στις νάρκες. Λέω μη φοβάστε. Θα σας βγάλω διότι είναι πετρώδες το μέρος και θα βρούμε κάποια δίοδο να φύγομενε.\nΚι έτσι κι έγινε. Επορίσαμε όξω, βγάλαμε τα πράματα όξω, τον ασύρματο, το μοτέρ, τα όπλα μας, ούλα τα πάντα γιατί εμείς βγήκαμε με στολή ως κομάντο για να μη πάμε ως κατάσκοποι να μας ε πιάσου και μας σκοτώσου, φορούσαμε τη στολή τω κομάντο. Φορούσαμε τη Βρετανική στολή των κομάντω. Και άμα βγήκαμε ντυθήκαμε με τα πολιτικά. Ύστερα έφυγενε ο Λη Φέρμορ με το Στόκμπριτζ και μείναμε εμείς και φυλάγαμε τα πράματα εκεί σ’ένα δάσος εφτά μέρες.\nΟ βοσκός ο Χαρίτος έβλεπε τα πρόβατά του εκεί. Κι ερχότανε κάθε μέρα. Κι έκλεβε καμιά φορά ένα σεβεντούκο από τσι καλογέρους και μας το ’φερνε γιατί εμείς δεν εβαστούσαμε ψωμί μόνο γαλέτες και κονσέρβες. Κονσέρβες είχαμε και τρώγαμε αλλά δεν είχαμε ψωμί. Και μας έφερνε κι ένα μπουκάλι λάδι γιατί είχαμε πάρει αστακούς σε κονσέρβες και θέλαμε λαδολέμονο για να το φτιάξομε. Κι έπαιρνε αυτός από τσι καλογέρους ότι μπόριενε και μας το’φερνε…».\nΚαθήμενοι ο Αριστείδης Παραδεισανός (αριστερά) και ο Γιάννης Τζαγκαράκης (δεξιά). Αριστερά όρθιοι οι Μάθιου Χουάιτ (ασυρματιστής), Γιώργης Τυράκης, Πάτρικ Λη Φέρμορ και Νίκος Σουρής. Πίσω δύο Καναδοί αεροπόροι που το αεροπλάνο τους είχε καταπέσει στην Κρήτη. Σε επιχείρηση βομβαρδισμού του αεροδρομίου Καστελλίου, το αεροπλάνο τους χτυπήθηκε και οι πιλότοι έπεσαν με αλεξίπτωτο στο χωριό Γαλατάς περιοχής Θραψανού Πεδιάδος. Περισυνελέγησαν από τον Γρηγόρη Χναράκη και στη φωτογραφία αναμένουν την μεταφορά τους με σκάφος επιφανείας στη Μέση Ανατολή. Ο Μάθιου Χουάιτ ή Μαθιός με τους Καναδούς αεροπόρους, μεταφέρθηκαν τελικά στην Αίγυπτο στις 8 Μαΐου 1943. (1943, φωτογραφία Πάτρικ Λη Φέρμορ, στο κρησφύγετο του ασυρμάτου στο βουνό Κέδρος)\nΟ ασύρματος του Ραλφ Στόκμπριτζ, ήταν ένας από τους πέντε συμμαχικούς ασυρμάτους που λειτουργούσαν τα χρόνια της κατοχής στην Κρήτη. Στα Λασιθιώτικα και στη μάντρα του Σηφογιάννη (Βατονερό), λειτουργούσε ασύρματος με υπεύθυνους κατά διαστήματα τους Πάτρικ Λη Φέρμορ ή Μιχάλη και Άλεξ Ρέντελ ή Αλέξη.\nΣτον Ψηλορείτη συμμαχικός ασύρματος με υπεύθυνο τον επικεφαλής της συμμαχικής αποστολής στην Κρήτη Τομ Ταμπάμπιν ή Ιωάννη και κατά διαστήματα τον Πάτρικ Λη Φέρμορ. Στα Χανιώτικα (Λευκά Όρη) ασύρματος με υπεύθυνο τον Ζακ Φήλντιγκ ή Αλέκο. Ο πέμπτος ασύρματος ήταν ο Ελληνικός, στα Λασιθιώτικα βουνά και στα ορεινά της Κασταμονίτσας, με υπεύθυνο τον αξιωματικό Θωμά Ταμιωλάκη.\nΜε τους συμμαχικούς ασυρμάτους, επιτυγχάνονταν η επαφή της Κρήτης με τον ελεύθερο τότε κόσμο της Μέσης Ανατολής. Ο Λευτέρης Καλιτσουνάκης, περιγράφει σε αφήγησή του στον Κήπο του Ρεθύμνου στις 2 Αυγούστου 2008, τις μετασταθμεύσεις και τα λημέρια του ασυρμάτου του Ραλφ Στόκμπριτζ, μετά την αποβίβασή τους στον όρμο του Μπαλή στο Ρέθυμνο:\n«…ο Λη Φέρμορ με το Στόκμπριτζ επήγανε στα Ανώγεια. Ήρθανε σε επαφή με των Ανωγείων την Οργάνωση, το Στεφανογιάννη, το Χριστομιχάλη Ξυλούρη, μάλιστα του Στεφανογιάννη του βάφτισενε ο Λη Φέρμορ ένα κοριτσάκι και το’βγαλε Αγγλία. Επήγανε στο σπίτι του Στεφανογιάννη κι εκεί εσυννενοηθήκανε να πάρουν τον ασύρματο να τόνε πάνε στα Ανώγεια στην περιοχή που είχενε αυτός το μητάτο του στη Κορακόπετρα στο Ψηλορείτη.\nΚι εκεί πήγαμε κιόλας. Ήρθανε ζα και μας πήρανε και μας πήγανε στη Κορακόπετρα. Δεν ήρθανε πολλοί Ανωγειανοί στο Μπαλή που είμεθα εμείς και περιμέναμε. Ήρθανε μερικοί, αλλά συνεννοηθήκανε με την Οργάνωση στο Δοξαρό, με τα Χελιανά κι από κει φέρανε τα ζώα που ήτανε τα χωριά αυτά κοντά στη παραλία και πήρανε τα πράματα και μας επήγανε εις τα Ανώγεια στη Κορακόπετρα.\nΕπεράσαμε από το σπίτι του Στεφανογιάννη αλλά δεν εκαθίσαμε, εφύγαμε για το Ψηλορείτη. Την πρώτη φορά που είδα το Στεφανογιάννη ήταν όταν επερνούσαμε από το σπίτι το κι εβγήκε αυτός έξω και μας υποδέχτηκε και μας οδήγησε στη Κορακόπετρα. Ζωηρός άνθρωπος ήτονε ο Στεφανογιάννης, καλός πατριώτης, είχενε μια καλή εξαιρετική γυναίκα, τη κυρία Χαρίκλεια, εζούσε η μάνα του κι εφορούσε τη παλιά κρητική στολή, μια στολή που δεν την είχα δει ποτέ μου. Εκάμαμενε λημέρι εκεί κι εκάτσαμε κανένα μήνα.\nΎστερα μας είχανε εντοπίσει και φύγαμε από κει και πήγαμε σε άλλο τόπο. Επήγαμε στο Κάρχος. Όπως ήτονε η Κορακόπετρα, μπορεί να’τανε κάνα δυο χιλιόμετρα πιο πέρα. Επειδή ήτονε νερό κοντά, επήγαμε στο Κάρχος. Μετά το Κάρχος επήγαμε στα Τσουνιά. Μακριά προς το Κρουσώνα. Εκεί που πήγαμε, ήτονε σα μια σπάθη. Κι εβγήκαμε στη κορφή κι ήτονε από δω ο Κρουσώνας κι από κει τ’ Ανώγεια. Εκεί κάτσαμε όλο το καλοκαίρι του’43 και ύστερα που αρχίνηξε ο χειμώνας και τράκαρε και χιόνιζε, το σπηλιάρι ήτονε πολύ μικρό, δε μας έβαζε, και κατεβήκαμε σ’ένα μητάτο το Χαμένι. Ανωγειανό βουνό κι αυτό αλλά συνοράτορο με τσι Γωνιές.\nΕφύγαμε εμείς από το Χαμένη ύστερα, λέμε μπορεί να έρθουν να μας ε πιάσουν επαδέ και πήγαμε στο Κουτσιά. Εφύγαμε δηλαδή από το ανατολικό μέρος του Ανωγειανού βουνού και πήγαμε στο δυτικό μέρος. Ανωγειανή περιοχή ήταν κι αυτή και σύνορο με το Ζωνιανό αόρι. Μπορούσαμε να μπούνε στο Ζωνιανό αόρι να φύγομε, αν ερχόντανε γερμανική δύναμη.\nΤον Μάιο του 1943, ο Patrick Leigh Fermor είχε έδρα το μητάτο του Μιχάλη Ξυλούρη στην Κορακόπετρα, 3 μίλια νότια από τα Ανώγεια. Αυτή η φωτογραφία βρίσκεται στο Αρχείο του Patrick Leigh Fermor στην Εθνική Βιβλιοθήκη της Σκωτίας. Δείχνει τον Patrick Leigh Fermor και τον Ralph Stockbridge (φοράει γυαλιά) μαζί με τους αντάρτες από την ομάδα Ξυλούρη. Ο ίδιος ο Ξυλούρης φαίνεται στην άκρη δεξιά στη φωτογραφία με το γκρίζο μουστάκι. Αξίζει να σημειωθεί ότι ο Γιάννης Τσαγκαράκης δεν είναι παρών στη φωτογραφία, ήταν περίπου τότε – και σε αυτήν την τοποθεσία – που ο Patrick Leigh Fermor τον σκότωσε κατά λάθος, όταν το τουφέκι του εκπυρσοκρότησε ενώ ο Fermor έλεγχε τον μηχανισμό. Αυτή ήταν μια από τις μεγαλύτερες τραγωδίες που έπληξαν τον Patrick Leigh Fermor στην Κρήτη. Το περιστατικό καταγράφεται στην ενότητα ‘Αναφορές’ του βιβλίου «Απαγωγή ενός στρατηγού» – (John Murray στην αγγλόφωνη έκδοση).\nΣτη Κουτσιά ήπιασε χιονιά και στση 31 του Δεκέμβρη το 1943 εφύγαμε και πήγαμε προς το Αμάρι. Εφύγαμε από το Μυλοπόταμο και πήγαμε στην Επαρχία Αμαρίου. Από τη Κουτσιά επήγαμε στο Περιστερέ στη Νίθαυρη αποπάνω. Εκάτσαμε εκεί και ξεχιόνισε. Εκεί ήρθε ο Σταυρακάκης ο Λευτέρης, του Νίκο του Σταυρακάκη ένας ανιψιός και μας είπε το περιστατικό της δολοφονίας του Στεφανογιάννη. Εκάτεχε ο Στεφανογιάννης και όλη η Ανωγειανή Οργάνωση ότι εφύγαμε από το Κουτσιά και πήγαμε στο Περιστερέ.\nΚαι η Οργάνωση πάλι των Ανωγείω έστειλενε το Σταυρακάκη το Λευτέρη και μας είπε το νέο. Είμαστε στο λημέρι ο Ραλφ, ο Τζων Στάνλεϋ, εγώ, ο Μπριλλάκης είχενε φύγει στα Χανιά, είχε δηλώσει για έξε μήνες στην υπηρεσία. Ο Ραλφ τι να κάνει. Να μάθει ένα τέτοιο περιστατικό.\nΔεν μπορούσε να κάνει τίποτα. Αν τόνε πιάνανε όπως εμένα, κάτι’ θελα κάνει. Μια φορά μου κάνανε οι Γερμανοί μια επίθεση να με πιάσουνε στη πόλη εδώ (Ρέθυμνο) αλλά τον έφυγα. Το μάθανε αυτοί στ’Αμάρι, η Οργάνωση, επιάσα το Λευτέρη, επιάσα το Λευτέρη και ερχότανε ο Ραλφ να δει, να’ρθει σε επαφή με την Οργάνωση να δει πως θα μπορέσει να με πάρει. Αλλά εμένα δε με πιάσανε. Το Στεφανογιάννη τόνε σκοτώσανε οι Γερμανοί και ο Ραλφ δεν μπορούσε να κάνει τίποτα. Μόνο στενοχώρια του ’δωκε αυτό το περιστατικό.\nΣτο Περιστερέ είμαστε δυο λημέρια. Είχαμε σμίξει με του Τομ το λημέρι και είχε ακόλουθό του το Σκουτελογιώργη από τα Βορίζια. Εκάναμε εκεί πέρα κάνα δυο μήνες για να φύγει ο χειμώνας λιγάκι. Είχαμε και δυο πολυβόλα στεμένα, ένα προς την ανατολή και ένα προς τη δύση, απόρθητο το μέρος για να σιμώσουνε οι Γερμανοί. Περάσαμε καλά εκεί πέρα. Στη Νίθαυρη ήτανε πάρα πολύ φτωχοί οι αθρώποι αλλά πατριώτες. Όλο το χωριό το κάτεχε πως είμεθα εκεί, δεν ακούστηκε τίποτα. Και τα μικρά παιδιά εξέρα πως είμεθα εκεί και δεν ακούστηκε τίποτα.\nΉ προδοσία ή τίποτα άλλο. Ήταν εξαιρετικοί αθρώποι. Εγώ δε θα τους ξεχάσω στη ζωή μου. Εφύγαμε δα ύστερα από το βουνό και κατεβήκαμε πιο χαμηλά, στο ποταμό. Στο Μετόχι ενούς Μανουρά. Μεταξύ Χορδάκι και Αη Γιάννη ήτονε αυτό το μετόχι. Κι είχε και σπίτι και πήγαμε σ ’αυτό το σπίτι. Και μπήκαμε. Αλλά ήτονε κάπου πέντε χιλιάδες ρίζες ελιές γύρω γύρω και ήτανε εύκολο να μας πιάσουνε εφ ’όσο είμεθα στο σπίτι μέσα.\nΆμα έφυγε ο Μάρτης, επήγαμε πιο πάνω στο Χορδάκι. Ένα μικρό χωριουδάκι είναι, αλλά καλοί αθρώποι κι αυτοί, πατριώτες, εξαιρετικοί. Ήτανε πιο ψηλά το μέρος αυτό και μπορούσαμε να δούμε πιο καλά τη περιοχή. Για να μη μας ε θωρρούνε τα παιδιά στο χωριό, πήγαμε πιο πέρα λιγάκι σ ’ένα μέρος στον Αμύγδαλο. Εκεί κάναμε λημέρι. Μια τοποθεσία βοσκότοπος ήτανε. Ύστερα βγήκαμε στο Κέντρος. Από το Κέντρος εφύγαμε και ήρθαμε εδώ προς τα Ρεθεμνιώτικα όταν αρχίσανε και υποχωρούσανε οι Γερμανοί.\nΤο Στεφανογιάννη τόνε βλέπαμε στο λημέρι. Εις τα Ανώγεια είχε το κουμάντο αυτός, ήτανε ο Αρχηγός των Ανωγείων τότε, της Οργάνωσης. Εις τα Ανώγεια ήτανε κάποιος Σμπώκος κι έκανε μπακάλικο, αριστερός. Αλλά μας εξυπηρετούσε, ότι θέλαμε μας ήβριχνε. Πληρώναμε τότες ότι ξοδεύαμε στο λημέρι. Μας εξυπηρετούσε ο Σμπωκοχαραλάμπης, δεν ήτονε ακόμη η διαμάχη μεταξύ των αριστερών και των εθνικοφρόνων.\nΔιότι τα πρώτα χρόνια 41, 42, 43, μέχρι τον Ιούλιο του 43, είμεθα μεικτοί. Δηλαδή και οι αριστεροί και οι δεξιοί και οι Βεντζελικοί που ήτονε κατ’εναντίον των Γερμανών είμεθα μαζί. Ο Ποδιάς ήτονε πρωτοπαλίκαρο του Μπαντουβά. Στου Μπαντουβά την ομάδα Τον είχενε δεύτερη υπογραφή. Μέχρι το 43. Ύστερα έγινε η σύσκεψη στο Λίβανο κι εκειδά εδιαφωνήσανε, οι Εγγλέζοι τόνε βάλανε τσίτες και διαφωνήσανε και τότες ρχίνηξε η κακομοιριά και η ελεεινότητα και σκότωνε ο ένας αδερφός τον άλλο. Ντροπή μας.\nΣτο λημέρι στη Κορακόπετρα εγίνηκε κι ένα επεισόδιο. Εσκοτώθηκε ο Γιάννης ο Τζαγκαράκης. Την ώρα που μούχλιαζε έγινε, μεταξύ μέρας και νύχτας. Στο λημέρι είχε έρθει κάποιος Λεωνίδας Τζαγκαράκης ο οποίος ήτανε ανιψιός του σκοτωμένου από τσι Αλώνες της Ρεθύμνης. Ο Λεωνίδας είχε έρθει βράδυ βράδυ από τα Ρεθεμνιώτικα κι έσερνε μερικούς για να φύγουνε στη Μέση Ανατολή. Ο κακομοίρης ο Γιάννης ο Τζαγκαράκης ήτονε δρωμένος και πήγε κοντά στη φωτιά που εψήναμε το φαγητό. Κι έκατσε κουκουβιστά. Έρχεται ένας και μας ε λέει Γερμανοί έρχουνται. Ένας βοσκός από τα Ανώγεια, θαρρώ πως ήτανε Δραμουντάνης. Ο Νικολής ή ο Κωστής.\nΕμείς ήντα να κάνομε, αρπάξαμε να χώσομε τον ασύρματο και τον οπλισμό μας. Κι είχαμε σ’ένα πρινάρι καμιά δεκαριά όπλα κι ένα οπλοπολυβόλο. Ο Πάτρικ Λη Φέρμορ επήγε στο πρινάρι και επέτανε τα όπλα αποπάνω και τα’παιρνε ο ένας και τα’δινε τ’αλλουνού να πάμε να τα κρύψομε. Για να φύγομε κι εμείς να μη μας πιάσουνε οι Γερμανοί.\nΟ Λεωνίδας ο Τζαγκαράκης όταν ήρθε μου λέει είμαι κουρασμένος. Και του λέω πάρε μια κουβέρτα κι έλα να πάμε εις το κατάλυμα πέρα πέρα που μένω κι εγώ να μείνεις. Κι εκοιμάτονε και δεν ήτανε εκειά. Είμαστε εγώ, ο Λη Φέρμορ, ο Στόκμπρτιζ, ο Γιάννης Τζαγκαράκης, ο Στάνλευ, καμιά δεκαριά νομάτοι. Ήτανε κι ένα δυο βοσκοί και μας εβοηθούσανε να πετάξομε τα πράματα να μη μπλέξομε.\nΉτονε και του Στεφανογιάννη τα παιδιά εκεί, ο Γιώργης και ο Ζαχαρίας, μικρά κι εβαστούσανε όλη την ώρα τα τουφέκια, τα γεμίζανε, τα αδειάζανε. Εγώ με το περιστατικό το δικό μου είχα καεί. Και τον είχα πει πολλές φορές μην αφήνετε τα παιδιά στα τουφέκια γιατί κι εγώ έχω καεί. Έχω σκοτώσει ένα συγγενή μου μ’αυτές τις μπουταλές. Γι’αυτό μην αφήνετε τα παιδιά στα τουφέκια.\nΕίχανε γεμίσει το όπλο, ένα γερμανικό δαχτυλιδάτο, ανάθεμά το. Ο Λη Φέρμορ έπιασε το όπλο να το πετάξει στον άλλο, και που πήγε η χέρα του, στη σκανδάλη, και θέτει ένα βρόντο κι έτσι που κάθουντανε κουκουβιστά ο Τζαγκαράκης του πιάνει το πόδι και το μηρό και του’κοψε τη κεντρική αρτηρία. Και εμουντάραμε εμείς να τόνε βοηθήσομε αλλά πέντε λεπτά δεν έζησενε. Δεν είπε τίποτα, τι να πει ο παντέρμος.\nΈνας καλός άνθρωπος ο Γιάννης ο Τζαγκαράκης. Δεν είπε τίποτα στο Φιλεντέμ, μου φταις δηλαδή και τέτοια, πάνω από πέντε δέκα λεπτά δεν έζησενε. Του χύθηκε το αίμα. Εκειά στο πρινάρι που σκοτώθηκε τόνε θάψαμε κιόλας. Ο Πάτρικ Λη Φέρμορ εστεναχωρήθηκε πάρα πολύ. Ίσως φταίει κι αυτό που δεν έμεινε στην Κρήτη. Θα σου πω γιατί.\nΜετά την απελευθέρωση ήτονε ένας συγγενής του Τζαγκαράκη κι είχανε πιστέψει αυτοί ότι ο Πάτρικ τόνε σκότωσε επίτηδες. Και του’κανε μια επίθεση στσ’Αλώνες απ’έξω. Κάποιος Ψυχουντάκης τον συνόδευε το Φιλεντέμ, τον είχε ο Πάτρικ σαν τον ιδιαίτερό του και μεταξύ τω χωριώ που πήγανε μετά την απελευθέρωση πήγαν και στσ’Αλώνες. Από κει ήτονε η καταγωγή του Τζαγκαράκη. Και ένας του ανιψιός του μπήκενε. Του’πε κερατά εσύ εσκότωσες το μπάρμπα μου και τα λοιπά, γίνηκε δηλαδή τση κακομοίρας.\nΚαι μπορεί να’τονε αυτό αιτία και πήγε κι έμεινε αργότερα στη Καρδαμύλη στη Μάνη. Τα οστά του μετά τα πήρανε οι συγγενείς του από τη Κορακόπετρα. Ή στου Φωτεινού θα τα’χουνε πάει ή στσ’Αλώνες. Είχε μια αδερφή στου Φωτεινού και μάλλον εκεί θα τα’χουνε. Κι επήγε ο Τζαγκαράκης άδικα. Γιατί η πληροφορία ότι έρχουνται Γερμανοί στη Κορακόπετρα δεν ήτανε αληθινή.\nΟ Δραμουντάνης από όλους τσι Αντιστασιακούς των Ανωγείω ως Αρχηγός είχε μεγάλη εκτίμηση. Στο τέλος εχάθηκε για τον αγώνα. Ο Ραλφ του είχενε απόλυτη εμπιστοσύνη. Θυμούμαι ότι ο Σταυρακάκης με το Ραλφ ήρθανε σ μια κόντρα αλλά δεν είμαι βέβαιος ποιοι ήτονε οι λόγοι που ήρθανε σ’αυτή τη διένεξη. Ο Ραλφ ήτονε ένας εξαίρετος άνθρωπος, ποτέ δεν επρόσβαλε κανένα, ποτέ δεν έθιξε κανένα και μου φαίνεται κι εμένα παράξενο αυτή η διαφορά τους.\nΤο κάψιμο του χωριού των Ανωγείω μας βρήκε στο Χορδάκι; Ή είχαμε φύγει από τ’Αμάρι; Κι είχαμε έρθει στην Επαρχία Ρεθύμνης στο χωριό μου κοντά στη θέση Δρυγιαδέ στο Κάτω Βαλσαμόνερο. Ο Δρυγιαδές είναι δυτικά του χωριού μου ένα άγριο μέρος σα να’ναι μαδάρα. Εσιμώναμε κοντά στο Ρέθυμνο γιατί εμείς περιμέναμε την υποχώρηση τω Γερμανώ. Εκεί πρέπει να είμεθα όταν μας ήρθε η είδηση για το κάψιμο του χωριού…“ª.\nΑνακτήσαμε από το αρχείο της Ανεξάρτητης Ομάδος Ανωγείων Α.Ο.Α.,\nέγγραφο του Ραλφ Στόκμπριτζ ή Σήφη, επικεφαλής του συμμαχικού ασυρμάτου της Ιντέλλιντζες Σέρβις, που απευθύνεται στον Αρχηγό των Ανωγείων Γιάννη Δραμουντάνη – Στεφανογιάννη. Το έγγραφο είναι χωρίς ημερομηνία, αλλά από τα γραφόμενά του συμπεραίνουμε ότι στάλθηκε το δεύτερο δεκαπενθήμερο του Οκτωβρίου 1943.\nΕπειδή οι κανόνες του συνωμοτικού πολέμου απαιτούσαν συχνή μεταφορά των ασυρμάτων, ο Στόκμπριτζ ενημερώνει τον Αρχηγό Στεφανογιάννη ότι σκέφτεται να μετασταθμεύσουν από την «Κουτσιά» του Ψηλορείτη που βρίσκονται, στην τοποθεσία «Περιστερέ» πάνω από το χωριό Νίθαυρη Αμαρίου. Ζητά την βοήθειά του σε ζώα, για την μεταφορά των υλικών της αποστολής. Αναφέρεται στον Λεφτέρη (Καλιτσουνάκη) και Ηρακλή (Μπριλάκη).\nΟ «Μιχάλης» του εγγράφου, που επιμένει ότι μπορούν να πάρουν όλα τα πράγματα, είναι ο μετέπειτα Αρχηγός των Ανωγείων Χριστομιχάλης Ξυλούρης. Ο Ραλφ Στόκμπριτζ ή Σήφης, ανακοινώνει λοιπόν στον Στεφανογιάννη τα εξής:\n«Δεν πιστεύω ότι με δύο ζώα είναι δυνατόν να μεταφέρομε όλα τα πράγματα σε μία νύκτα, παρά εν ανάγκη θα αφίσω τον Λεφτέρη και τον Ηρακλή εδώ με τα υπόλοιπα πράγματα μέχρι την άλλην βραδείαν και θα πρέπει να γυρίση ένας από μας με τα ζώα να πάρη τα υπόλοιπα πράγματα.\nΟ Μιχάλης επιμένει όπως μπορούμε να πάρομε όλα τα πράγματα μαζύ.\nΘα ιδούμε αλλά αμφιβάλλω πολύ.\nΣύμφωνη; Έχω τουλάχιστον οκτώ ώρες γράψιμο σήμερα και θα τελειώσω. Αύριο βράδυ θα σας περιμένω εδώ με τα ζώα.\nΜε αγάπην – Σήφης».\n* O Γιώργος Α. Καλογεράκης είναι δρ Πανεπιστημίου Ιωαννίνων, διευθυντής Δημοτικού Σχολείου Θραψανού.


Ασάλευτος τιμονιέρης: Θύελλα\n"Εδώ ήταν η συνηθισμένη θέση του.\nΜπορούσε να υποφέρει ακόμα την αγάπη.\nσε μικρές φωνές"\nΧαρτογραφήθηκε από Spartan Oblivion στις 01:51\nΗμερολόγιο καταστρώματος Φουρτούνες\nποιώ-ελένη 15 Οκτωβρίου 2012 - 11:28 π.μ.\nΌσο κι αν κομματιαστούμε\nσε μικρές φωνές\nθα κρατήσουμε ακέραια\nτην ολότητα της φαντασίας μας\nΚαλές πλεύσεις καπετάνιε μου\nSpartan Oblivion 15 Οκτωβρίου 2012 - 8:19 μ.μ.\nΚαι κομματιασμένοι σε μικρές φωνές και λοβοτομημένοι ακόμα χωρίς καθόλου φωνή, τη φαντασία μας θα την κρατάμε ακέραια Ελένη μου. Χωρίς αυτήν τα ταξίδια μας θα είναι μισά...\nΚαλές πλεύσεις να έχουμε...\nAnD 15 Οκτωβρίου 2012 - 9:15 μ.μ.\nΑν ήμουν εγώ αυτός εκεί κι αν η αράχνη ήταν κατσαρίδα στο πάτωμα, μέσα σε κλάσματα δευτερολέπτου θα είχε σπάσει και η σιωπή και ο καθρέφτης. Θα είχα σκαρφαλώσει σαν αράχνη στο ταβάνι και θα πετούσα πέτρες στη Μικρή Τερέζα. Μπορεί και να τα είχα καταφέρει να την κομματιάσω αλλά νομίζω οτι θα με είχε νικήσει τελικά...\nΆραγε η κατσαρίδα τι σχέση θα μπορούσε να εχει η ίδα με τη σιωπή και τον καθρέφτη σε ένα άλλο επίπεδο;\nΚαι...πώς θα γίνει τώρα να διώξω την είκονα που έφτιαξα οτι είναι μια μικρή κατσαρίδα; χααχχαχα\nAnD 15 Οκτωβρίου 2012 - 9:17 μ.μ.\nείμαι ήθενα γράψω\nείμαι και φαίνομαι!\nSpartan Oblivion 15 Οκτωβρίου 2012 - 11:29 μ.μ.\nχα, χα, χα... Τελικά είσαι η χαρά τού θεού μου...\nΚι αυτός ο ποιητής ούτε ένα teza δεν πρόβλεψε στους στίχους του... Ένα baygon έστω...\nΠάντως η κατσαρίδα είναι πλάσμα τής σιωπής. Την έχεις ακούσει ποτέ όταν έρχεται;\nΘέλεις να διώξεις την εικόνα που έφτιαξες ότι είσαι μια μικρή Τερέζα; Κάτσε να σε ψεκάσω: πππσσσσσσσσ... :-)\nΈξαφνες χαρές 15 Οκτωβρίου 2012 - 9:41 μ.μ.\nΟ άνθρωπος Σφίγγα και το άυλο αίνιγμά του απολαμβάνει το άλυτο άγνωστο που τον περιβάλλει πααρατηρώντας στο δικό του περίβλημα πώς διαμορφώνονται τα ανάγλυφα...\nΊσως αυτό το ποίημα να με καθρεφτίζει εδώ και μέρες και σήμερα ακριβώς\nSpartan Oblivion 15 Οκτωβρίου 2012 - 11:35 μ.μ.\nΤον ζωγράφισες τέλεια τον άνθρωπο Σφίγγα...\nΕίναι μερικά ποιήματα που μας καθρεφτίζουν σε συγκεκριμένες στιγμές...\nΊσως επειδή άυλα αινίγματα έχουμε όλοι και είναι τυχεροί εκείνοι που μπορούν να απολαμβάνουν τα άλυτα άγνωστα που τους περιβάλλουν...


USED GAMES :: PS3 - USED :: EA SPORTS MMA USED (PS3) - Poweruser\nΑρχική/USED GAMES/PS3 - USED/EA SPORTS MMA USED (PS3)\n18 του 68\nEA SPORTS MMA USED (PS3)\nΗ ΕΑ Sports σας φέρνει το αυθεντικότερο παιχνίδι εξομοίωσης πολεμικών τεχνών. Διαλέξτε ανάμεσα από τους κορυφαίους αθλητές του είδους στον κόσμο και ανεβείτε στην παγκόσμια κατάταξη...γίνετε ο πρωταθλητής του ΜΜΑ.\nThe Definitive MMA Experience - Επιλέγοντας τους κανόνες του παιχνιδιού, την τοποθεσία και τους αθλητές, το MMA είναι το αυθεντικότερο παιχνίδι εξομείωσης πολεμικών.\nEnvironment - Ζήστε την απόλυτη εμπειρία πάνω στο ρινγκ με τον παρουσιαστή να αναγγέλει την είσοδο των αθλητών, τα κορίτσια να χορεύουν μετά από κάθε γύρο, τους αθλητές να ακούν τις οδηγίες των προπονητών τους στις γωνίες.\nEA Sports Live Broadcast - Δημιουργήστε τον δικό σας χαρακτήρα, ανεβείτε στο ρινγκ και δείξτε τι αξίζετε μπροστά σε χιλιάδες θεατές που βρίσκονται στην αρένα με το live play-by-play in EA Sports Live Broadcast.\nTotal Strike Control - Αντεπιτεθείτε με το Total Strike Control, το ακριβέστερο και πιο ευέλικτο σύστημα χειρισμού χτυπώντας στα χέρια και τα πόδια του αντιπάλους σας.\nAdvance Defense System - Η καλύτερη επίθεση είναι η άμυνα. Τελειοποιήστε τις αμυντικές τακτικές και πάρτε το πλεονέκτημα κόντρα στον αντίπαλο.\nSubmission Battles - Χρησιμοποιώντας έξυπνα το σύστημα χειρισμού, μπορείτε να επωφεληθείτε απέναντι στον αντίπαλο σας είτε καθώς αμύνεστε ή βγαίνοντας στην επίθεση εξασφαλίζοντας το καλυτερο αποτέλεσμα για σας. Παίξτε έξυπνα, διαχειριστείτε σωστά την προσωπική σας κούραση (stamina).\nTravel the Globe - Επισκεφθείτε γυμναστήρια σε όλη τη Γη, από τη Βραζιλία στην Ιαπωνία και από την Αμερική μέχρι την Ταιλάνδη και εξασκηθείτε σε νέες τεχνικές ή αναπτύξτε το επίπεδο σας.\nAnd in this corner - Το EA Sports MMA παρουσιάζει μερικούς από τους πιο φημισμένους αθλητές στο είδος, μεταξύ άλλων το No 1 στην κατηγορία των υπερβαρέων Fedor Emelianenko, τους ζωντανούν θρύλους του MMA όπως τους Randy Couture και Dan Henderson, όπως επίσης και τους παγκοσμίας φήμης Shinya Aoki και Ronaldo "Jacare".\nΈκπτωση 46% Pro Evolution Soccer 2017 Με Ελληνική Εκφ...\nΈκπτωση 9% FIFA 17 - Deluxe Edition (XBOX ONE)\nΈκπτωση 41% WWE 2K17 (XBOX ONE)\nRazer KRAKEN USB (PS4/PC)\nΈκπτωση 34% Battlefield 1 (XBOX ONE)\nΈκπτωση 57% NBA 2K17 (PS4)\nΔευτέρα, Τετάρτη & Σάββατο: 09:00 - 15:00\nΤρίτη, Πέμπτη & Παρασκευή: 09:00 - 14:30 & 17:30 - 21:00\n© 1998-2017 Poweruser. Υποστήριξη από CS-Cart - Software ηλεκτρονικού εμπορίου


Συμμετοχή σε εθελοντική αιμοδοσία στον Κ.Σ. Ξάνθης - Κυνηγός & Φύση Οnline\nΑρχική›ΚΥΝΗΓΕΤΙΚΕΣ ΟΡΓΑΝΩΣΕΙΣ›ΕΡΓΟ ΚΥΝΗΓΕΤΙΚΩΝ ΣΥΛΛΟΓΩΝ›Συμμετοχή σε εθελοντική αιμοδοσία στον Κ.Σ. Ξάνθης\nΤο Διοικητικό Συμβούλιο του Κυνηγετικού Συλλόγου Ξάνθης καλεί τα μέλη του Συλλόγου με τις οικογένειές τους, να συμμετέχουν για ακόμη μία φορά στην Εθελοντική Αιμοδοσία που διοργανώνει ο Σύλλογος Εθελοντών Αιμοδοτών Ξάνθης και υποστηρίζει ο Σύλλογος μας.\nΗ αιμοδοσία θα πραγματοποιηθεί το Σαββάτο 1 Απριλίου 2017 στην αίθουσα της Λέσχης Αξιωματικών Φρουράς Ξάνθης από τις 9:00 έως τις 15:00, όπου εκεί θα βρίσκεται το συνεργείο αιμοδοσίας του Νοσοκομείου Παίδων ‘’Η ΑΓΙΑ ΣΟΦΙΑ’’ προκειμένου να προσφέρουμε το αίμα μας κυρίως για τα παιδιά με μεσογειακή αναιμία.\nΟ κάθε αιμοδότης θα πρέπει να προσκομίσει εκείνη την ημέρα και το προσωπικό του Α.Μ.Κ.Α.\nTagsαιμοδοσίαΕθελοντική αιμοδοσίαΚ.Σ. ΞάνθηςΚυνηγετικοί Σύλλογοι\nE΄ Κ.Ο. Ηπείρου & το νέο της Περιβαλλοντικό Εκπαιδευτικό Κέντρο\nΑνακοίνωση από τον Κ.Σ. Ελευσίνας\nΕΚΔΗΛΩΣΗ 1ου ΚΥΝΗΓΕΤΙΚΟΥ ΣΥΛΛΟΓΟΥ ΑΘΗΝΩΝ


9 τροφές που πρέπει να καταναλώσεις πριν και μετά την άσκηση για να έχεις ενέργεια – ΕΝΤΥΠΩΣΙΑΚΟ\nΤι να προτιμάς και ποιες τροφές ν’ αποφεύγεις.\nΤώρα που το γυμναστήριο φαντάζει ακόμα ένα μακρινό όνειρο, όλο και περισσότερο αναζητάμε λύσεις που θα μας επιτρέψουν να γυμναστούμε σωστά, χωρίς την καταπόνηση του σώματός μας.\nΑκόμη κι αν δεν έχουμε τον γυμναστή μας δίπλα, μπορούμε να βρούμε τρόπους άσκησης, κύκλους εκγύμνασής που μπορούν να κάνουν θαύματα στη φυσική μας κατάσταση. Στο σπίτι ή στο πάρκο, επιλέγοντας το περπάτημα ή το τρέξιμο, κάθε άσκηση είναι ιδανική ανάλογα με την ψυχοσύνθεση, τη διάθεση και τις ανάγκες μας.\nΚαι μαζί με την άσκηση εναρμονίζεται και η διατροφή μας. Πολλές φορές αναρωτιόμαστε τι πρέπει να φάμε και πότε, προκειμένου να έχουμε καθ’ όλη τη διάρκεια της ημέρας μας την ενέργεια που χρειαζόμαστε, την αντοχή και τη δύναμη που απαιτείται για να νιώθουμε υγιείς.\nΟι διατροφολόγοι μιλούν για τα κατάλληλα τρόφιμα που βοηθούν το σώμα μας να προετοιμάζεται σωστά για μια σκληρή προπόνηση και στη συνέχεια που το ανεφοδιάζουν με ενέργεια. Γιατί δεν είναι ωφέλιμο να καταναλώνεις τις ίδιες τροφές πριν και μετά την άσκηση.\nΤο να γνωρίζεις τι είναι καλό για σένα είναι μια καλή αρχή, αλλά είναι μόνο μια αρχή! Κάθε μέρα είναι διαφορετική, με ένα διαφορετικό σύνολο μεταβλητών που λειτουργούν εναντίον σου, οπότε πρέπει να έχεις πλήρη επίγνωση του τρόπου εξισορρόπησης αυτών των «μεταβλητών» για το σώμα σου και να φροντίσεις να διατηρήσεις τα κατάλληλα επίπεδα ενέργειας μέσω των τροφών που καταναλώνεις καθημερινά.\n-Οργανικός καφές με λίγο γάλα καρύδας, γάλα αμυγδάλου ή γάλα σόγιας\n-Ένα ή δύο βρασμένα αυγά\n-Παγωμένο πράσινο τσάι\nΚαι για μετά την άσκηση: -Συμπυκνωμένος χυμός με λεμόνι -Καφέ ρύζι με τον ατμό με λαχανικά -Αυγά και αβοκάντο -Σολομός


ΤΟ ΔΗΛΙΟΝ: Mπορεί να αποτραπεί το ιστορικό μας τέλος;\nΘέλω να διασώσω σε δημόσιο λόγο μιαν ελάχιστη, αλλά καθόλου ασήμαντη λεπτομέρεια συμπεριφοράς του Aντώνη Mπενάκη. Eίχα την τύχη να μου την αφηγηθεί ο Mανώλης Xατζηδάκης – ο γνωστός βυζαντινολόγος, μέλος της Aκαδημίας Aθηνών, επί χρόνια διευθυντής του Mουσείου Mπενάκη. Eφτανε κάθε πρωί ο Aντώνης Mπενάκης στο Mουσείο, με κοστούμι πρωινό, άψογο, ραμμένο στην Aγγλία. Γύρω στις 11 κατέφθανε από το σπίτι του (στην οδό Λυκείου) οικιακή βοηθός, με το μαύρο φόρεμα και την άσπρη δαντελένια ποδιά, φέρνοντας σε ασημένιο δίσκο τον καφέ του και γλυκό του κουταλιού.\nTο μεσημέρι γύριζε στο σπίτι του για φαγητό και επέστρεφε το απομεσήμερο στο Mουσείο, με άλλο, απογευματινό τώρα, κοστούμι. Για το βράδυ ήταν αυτονόητο, είτε στο σπίτι είτε σε έξοδο, ότι θα φορούσε τρίτο, βραδινό κοστούμι.


SPARTANFIGHTER: Rhodiola Root: Το κρυμμένο μυστικό της αναζωογόνησης\nRhodiola Root: Το κρυμμένο μυστικό της αναζωογόνησης\nΤου Ιωάννη Αδαμίχου\nΗ Rhodiola γνωστή σαν Golden Root ή Arctic Root είναι ένα αλπικό φυτό που αναπτύσσεται στις βόρειες περιοχές της Σιβηρίας, καθώς και σε άλλες αρκτικές περιοχές, αλλά και στα μεγάλα υψόμετρα της Ρωσίας και της Ασίας. Είναι ένα από τα πιο συναρπαστικά είδη φυτών ανά τον κόσμο, το οποίο μέχρι τώρα δεν είχε γίνει δημοφιλές, επειδή λόγω των εξαιρετικών ιατρικών ιδιοτήτων του, τα μέρη όπου φυόταν ήταν μυστικά.\nΟ Dr. L. Utkin, ένας Ρώσος βοτανολόγος και διατροφολόγος, πραγματοποίησε τις πρώτες μελέτες πάνω στη Rhodiola το 1931. Εκτός από την ιδιότητα του φυτού να ανεβάζει τη σωματική αντοχή, ο Dr. Utkin ανακάλυψε ότι το φυτό ανέβαζε επίσης και τη σεξουαλική ικανότητα. Η χρήση της Rhodiola έχει αφήσει θρύλους, οι οποίοι έχουν περάσει από γενιά σε γενιά στην ιστορία της Ρωσίας και μιλούν για την καλή υγεία και την μακροζωία που μπορεί να προσφέρει αυτό το φυτό.\nΗ Rhodiola δεν είναι απλά ένα ακόμη προσαρμογενές βότανο. Αυτό συμβαίνει γιατί η Rhodiola κατέχει πολλές και μοναδικές ιδιότητες. Τα δραστικότερα φυτοχημικά της με την υψηλότερη βιολογική δραστικότητα, είναι οι phenylpropanoids από τις οποίες οι σημαντικότερες είναι η salidrosid, η rosavin, η rhodiolin, η rosarin και η rosin. Αυτές οι χημικές ουσίες έδειξαν να έχουν θετικά αποτελέσματα σε διάφορες ιατρικές καταστάσεις.\nΆτομα που έλαβαν δοκιμαστικά απόσταγμα από Rhodiola, παρουσίασαν πολύ γρήγορα ενδείξεις βελτίωσης των αθλητικών προσπαθειών τους, υψηλή σωματική κατάσταση, μειωμένη κόπωση και βελτιωμένη γενική νοητική και φυσική κατάσταση, συνοδευόμενη από μείωση του χρόνου ανάρρωσης. Μέσα από εκτεταμένες δοκιμές σε κολυμβητές, σκιέρ και άλλους αθλητές, ερευνητές από όλο τον κόσμο έδειξαν με αξιοπιστία την αξία της Rhodiola, ως προσαρμογενούς φυτού. Φυτού που ανεβάζει την αντοχή και επιταχύνει τις διαδικασίες ανάληψης μετά από φυσική άσκηση και δεν παρουσιάζει παρενέργειες. Η Rhodiola αποτοξινώνει το ήπαρ και βοηθάει στην καύση του λίπους σε προγράμματα φυσικής άσκησης, χωρίς να εξαντλεί τα επίπεδα ενέργειας του ασκούμενου.\nΣ’ ένα συγκριτικό πείραμα που διεξήχθη με γνωστά αναβολικά στεροειδή, η επίδραση της Rhodiola φάνηκε ότι ήταν συγκρίσιμη με αυτή των στεροειδών ουσιών, χωρίς να παρουσιάζει αρνητικές επιδράσεις στα επινεφρίδια. Πολλές εργαστηριακές μελέτες έδειξαν τα θετικά αποτελέσματα της Rhodiola, συμπεριλαμβανομένων των ικανοτήτων που έχει να αυξάνει τη σωματική μάζα, μέσω της βελτίωσης της αναλογίας μυϊκής μάζας και λίπους στο σώμα, να αυξάνει τα επίπεδα αιμοσφαιρίνης και ερυθροκυττάρων, να αυξάνει τα συνολικά επίπεδα πρωτεϊνών στο αίμα και να μειώνει το σχηματισμό γαλακτικού και ουρικού οξέος.\nΥπάρχουν πολλοί ψυχολογικοί μηχανισμοί που παρουσιάζονται στον οργανισμό και που μπορούν να δικαιολογήσουν την εμφάνιση της κατάθλιψης. Η κατάθλιψη είναι αποτέλεσμα πολλαπλών παραγόντων και το τελικό αποτέλεσμα ευρέων σωματικών και ψυχολογικών διεργασιών. Μία από τις κύριες αιτίες της κατάθλιψης, είναι τα χαμηλά επίπεδα σεροτονίνης και άλλων νευροδιαβιβαστών στον εγκέφαλο.\nΤι ρόλο λοιπόν παίζει η Rhodiola στην πρόληψη και την αντιμετώπιση της κατάθλιψης; Μετά από 35 χρόνια ερευνών, Ρώσοι επιστήμονες έδειξαν ότι το απόσταγμα από Rhodiola (η rosavin και η salidroside) αυξάνει τη μεταφορά της τρυπτοφάνης και της 5-HTP (πρόδρομος ουσία της σεροτονίνης) στον εγκέφαλο και ασκεί ανασταλτικά αποτελέσματα στη δραστηριότητα των ΜΑΟ και των COMT (ουσίες που μεταβάλουν σε ανενεργή ουσία τη σεροτονίνη) με αποτέλεσμα να αυξάνονται τα επίπεδα σεροτονίνης κατά 30% στον εγκέφαλο. Ένας άλλος ρόλος τον οποίο μπορεί να παίξει η Rhodiola είναι να προλάβει την έναρξη κεφαλαλγιών, παρέχοντας στον οργανισμό αυξημένα επίπεδα σεροτονίνης, γιατί όπως είναι γνωστό η απουσία σεροτονίνης στον εγκέφαλο, προκαλεί αγγειοδιαστολή και διάταση, γεγονός το οποίο επιφέρει κεφαλαλγίες. Η Rhodiola μπορεί επίσης να επηρεάσει έναν ακόμη σημαντικό νευροδιαβιβαστή, τη ντοπαμίνη. Χαμηλά επίπεδα ντοπαμίνης προκαλούν εγκεφαλικές δυσλειτουργίες, όπως ασθένεια του Parkinson. Η δυνατότητα της Rhodiola να αναστέλλει τα ΜΑΟ και τα CΟMT, μπορεί να αυξήσει τα επίπεδα ντοπαμίνης στον εγκέφαλο και να βελτιώσει τα συμπτώματα που σχετίζονται μ’ αυτές τις καταστάσεις.\nΤο ρίζωμα της Rhodiola rosea ήταν γνωστό ως ισχυρό διεγερτικό για αιώνες. Μεταγενέστερες έρευνες επιβεβαίωσαν τις θεραπευτικές του επιδράσεις σε σεξουαλικές δυσλειτουργίες. Άντρες με αδύναμη και/ή πρόωρη εκσπερμάτωση, μετά τη χρήση αποστάγματος Rhodiola, ανέφεραν ουσιαστική βελτίωση στη σεξουαλική λειτουργία.\nΆλλες ιδιότητες της Rhodiola\nΈρευνες που έδειξαν ότι η Rhodiola μπορεί να αναστείλει την ανάπτυξη όγκων και τη δημιουργία μεταστάσεων. Πιθανόν να παρουσιάζει αυτές τις δράσεις λόγω της ιδιότητας που έχει, να εμποδίζει τη δημιουργία αποικιών, διαδικασία πολύ σημαντική για την ανάπτυξη των όγκων. Τα αποστάγματα Rhodiola περιέχουν ισχυρές αντιοξειδωτικές ουσίες που προστατεύουν από την υπεροξείδωση των λιπιδίων, η οποία μπορεί να οδηγήσει σε παθολογικές καταστροφές και εκφυλιστικά αποτελέσματα για τον ανθρώπινο οργανισμό.\nΑναδημοσίευση από το 4ο τεύχος του περιοδικού «Μονοπάτι του Πολεμιστή»\nΑναρτήθηκε από SXOLASTIKOS στις 2:21 μ.μ.


Αυτή είναι η Vyrus Alien\nΔιαβάστηκε από 5097 αναγνώστες\nΜια μοτοσυκλέτα με όνομα που θυμίζει αρρώστια και ανάλογα… αρρωστημένη σχεδίαση που προκαλεί την περιέργεια και τον ενθουσιασμό. Αυτή είναι η νέα «Alyen» της Vyrus.\nΜια μάρκα μοτοσυκλέτας με όνομα που σημαίνει κυριολεκτικά «ιός», αποφάσισε να παρουσιάσει μια νέα μοτοσυκλέτα εν μέσω της πανδημίας και το νέο μοντέλο είναι κάθε άλλο παρά «συνηθισμένο»! Αυτή είναι η νέα Alyen, η οποία έχει αρκετά ιδιαίτερα στοιχεία και πάνω από όλα, μια εντυπωσιακή εμφάνιση.\nΠρόκειται για μια ιταλικής κατασκευής μοτοσυκλέτα, που χρησιμοποιεί έναν κινητήρα Superquadro της Ducati, ως πηγή ισχύος της. Το μοτέρ των 1.282 κ.εκ., που έχει στο παρελθόν χρησιμοποιηθεί και στην 1299 Panigale, αποδίδει 205 ίππους και εδράζεται σε ένα «πλαίσιο από μαγνήσιο τύπου διπλού ωμέγα, με ένα αυτοφερόμενο αμάξωμα από σύνθετα υλικά». Φανταζόμαστε λοιπόν ότι η κατασκευή θα θυμίζει τις παλιότερες Bimota Tesi, με το χαρακτηριστικό πλαίσιο που αγκάλιαζε τον κινητήρα.\nΚατά τα άλλα, και στην Alyen βλέπουμε την χρήση αντισυμβατικού μπροστινού συστήματος, με χρήση διάταξης hub steering. Δύο αμορτισέρ συνδέονται με τα εμπρός και πίσω ψαλίδια, με την Vyrus να χαρακτηρίζει την ανάρτηση ως «Push Rod Twin Pivot» σύστημα.\nΗ σχεδίαση της Alyen φυσικά δεν χρειάζεται πολύ σχολιασμό: Οι εικόνες μιλάνε από μόνες τους, με ακραία τεθλασμένη αισθητική και το μαύρο χρώμα του ανθρακονήματος και των σύνθετων υλικών να κυριαρχούν. Προσέξτε τις δύο εξατμίσεις στο πίσω μέρος του μοντέλου, το σχέδιο στις ζάντες της Rotobox, το εμπρός μέρος που θυμίζει εξώκοσμο απειλητικό πλάσμα… Αλλωστε, η Vyrus πάντα παρουσίαζε εντυπωσιακές μοτοσυκλέτες.\nΠληροφορίες για διαθεσιμότητα και κόστος, δεν έγιναν ακόμα γνωστές. Φανταζόμαστε ωστόσο ότι η μοτοσυκλέτα θα είναι… εντελώς απρόσιτη για τους περισσότερους!


www.filiatrablog.blogspot.com: Εκτέλεσε εν ψυχρώ με 2 σφαίρες τη γυναίκα του ενώ θήλαζε τον γιο τους\nΣυγκλονίζει η άγρια δολοφονία της Hortencia Balcanzar ενώ θήλαζε τον γιο της από τον άντρα της Gabriel Hernandez.Ο 26χρονος από το Μεξικό εκτέλεσε εν ψυχρώ τη γυναίκα τη στιγμή που θήλαζε τον 9 μηνών γιο τους.\nΕίχε εξοργιστεί που αργούσε να ετοιμαστεί για να βγουν έξω.Ο Gabriel Hernandez πυροβόλησε δύο φορές τη γυναίκα του και μητέρα των τεσσάρων παιδιών του Hortencia Balcanzar στο πατρικό της στο Veracruz.\nΗ άτυχη γυναίκα έπεσε στο πάτωμα με το μωράκι της. Το 9 μηνών βρέφος δεν τραυματίστηκε από την άγρια δολοφονία.Οι κάτοικοι άκουσαν τους πυροβολισμούς και έτρεξαν σπίτι τους. Κάλεσαν τις αρχές αλλά ο 26χρονος είχε ήδη διαφύγει.Οι αξιωματικοί εξακολουθούν να αγνοούν τις κινήσεις του δράστη. Η μητέρα του θύματος, Francisca, είναι συντετριμμένη.Νιώθει άχρηστη και εξαιρετικά λυπημένη που δεν μπόρεσε να σώσει την κόρη της.\n«Δεν θα μπορούσα να την υπερασπιστώ γιατί δεν είδα ότι είχε μαζί του όπλο. Έφυγα τρέχοντας και φώναξε «μαμά».Ο βίαιος σύζυγος, σύμφωνα με δημοσιεύματα, είχε αφήσει έγκυο μια άλλη γυναίκα στην πόλη. Κάτι που είχε βυθίσει σε βαθιά κατάθλιψη την 26χρονη πριν από τον βίαιο θάνατό της τον Ιούλιο.Σε δηλώσεις τους στο Univision, οι γείτονες μίλησαν για την κακοποίηση που βίωνε το θύμα όλα αυτά τα χρόνια. Την έδερνε με καλώδια και την απειλούσε με όπλο.\nΟ πατέρας της 26χρονης αναρωτιόταν γιατί τα πεθερικά της δεν έκαναν κάτι κάθε φορά που ο γιος τους τη στοχοποιούσε.\n«Θα την πήγαινε στο πατρικό του αλλά τα πεθερικά της συμπεριφέρονταν άσχημα. Την είχαν για μαγείρισσα. Όταν τη χτυπούσε δεν ενδιαφέρονταν.\nΚάθε φορά έλεγε ότι δεν θα επιστρέψει. Τη χτύπησε με το όπλο στο πρόσωπο. Ο πατέρας του υποσχόταν να παρέμβει αλλά ποτέ δεν έκανε τίποτα».\nΗ υπόθεση συγκλονίζει τη μικρή κοινότητα στο Minatitlan στο Veracruz.


Πόσοι ήταν οι νεκροί του Δεκέμβρη; – Σημειώσεις για τον Εμφύλιο\nΕπειδή συνεχίζουν να αναπαράγονται τερατώδη νούμερα για τους νεκρούς των Δεκεμβριανών (συμπεριλαμβανομένων των ομήρων), καλό είναι να ανατρέξουμε στα επίσημα στοιχεία. Όχι ότι οι περίπου 5.000 νεκροί του Δεκέμβρη είναι λίγοι, αλλά για όσους ασχολούνται κάπως συστηματικά με τον Εμφύλιο λίγη περισσότερη προσοχή ως προς τα πραγματικούς αριθμούς των θυμάτων πρέπει να θεωρείται αυτονόητη.\nΟι κυβερνητικές ιατροδικαστικές αρχές, με επικεφαλής τον διαβόητο Καψάσκη, κατέγραψαν επίσημα έναν αριθμό 961 «εκτελεσθέντων» από τον ΕΛΑΣ και την ΟΠΛΑ στην Αθήνα κι άλλων 391 στον Πειραιά – συνολικά 1.352 θύματα, εκ των οποίων 1.141 άντρες, 210 γυναίκες κι 1 παιδί. Σε περίπου 2.000 υπολογίζονται οι εκτελέσεις πολιτών από τις κυβερνητικές δυνάμεις και τους συμμάχους τους, ενώ απροσδιόριστος (αλλά οπωσδήποτε μεγάλος) υπήρξε ο αριθμός των θυμάτων μεταξύ των αμάχων από τις πυκνές επιδρομές της αγγλικής αεροπορίας.\nPrevious postΑύξηση της εγκληματικότητας μετά το τέλος του εμφυλίου στην Κολομβία\nNext postΟ Γιώργος Σεφέρης και ο Δεκέμβρης του 1944\nΜια σκέψη σχετικά μέ το “Πόσοι ήταν οι νεκροί του Δεκέμβρη;”\n24 Μαΐου 2017 στο 19:30


interview Archives - RockhaRadio Archive - RockhaRadio\nΟ Λήτης καλεσμένος της εκπομπής Ροκοδρόμιο\nΓεια σας, ονομάζομαι Λήτης και είμαι 30 συναπτά έτη στην ελληνική δισκογραφία, με 40 χρονιά συνεχούς παρουσίας στην Ελληνική Ροκ Σκηνή. Θα είναι χαρά και τιμή για εμένα που την Πέμπτη 12/12 θα βρεθώ απέναντι από τον Mr. Floyd στο στούντιο του Rockha Radio για μια συνέντευξη ...\nO Κοντός Ψαλμός καλεσμένος στην εκπομπή The Classic\nO Κοντός Ψαλμός έρχεται στην εκπομπή μας για ακόμη μία φορά, για μία ακόμα αφιερωματική εκπομπή σε μουσικές και ήχους που αγαπήσαμε. Δεν θα είναι συνέντευξη, αλλά θα είναι ένα μοίρασμα ήχων, εμπειριών και πληροφοριών πάνω σε καλλιτέχνες που αγαπήσαμε και σχετίζονται άμεσα με\nΟ Χίλια Πρόσωπα καλεσμένος στην εκπομπή The Classic\nO Χίλια Πρόσωπα έρχεται στην εκπομπή μας μία ημέρα πριν την επίσημη παρουσίαση της νέας του δουλειάς με τίτλο “Jenga”. Θα μιλήσουμε για την εμπλοκή του στο hip hop, για τα μελλοντικά του σχέδια, αλλά θα ακούσουμε και κομμάτια από την νέα του δουλειά. Συντονίζεστε Δευτέρα 2 ...\nΟ Λάγνης καλεσμένος στην εκπομπή The Classic\nΟ Λάγνης από τους Ν.Τ.Π. (Νέα Τάξη Πραγμάτων) έρχεται στην εκπομπή μας για να μοιραστεί μαζί μας ιστορίες από την 20χρονη πορεία του, για την μουσική που αγαπάει. Ο καλλιτέχνης που έχει πολλές συνεργασίες με πολλούς μουσικούς από διαφορετικά μουσικά είδη. Συντονίζεστε ...\nΟι NkT και Θήτα Βήτα καλεσμένοι στην εκπομπή The Classic\nΟι NkT και Θήτα Βήτα ξεκίνησαν να ασχολούνται με το rap πριν 4 με 5 χρόνια περίπου, ενώ έγιναν περισσότεροι ενεργοί και online τα τελευταία 2. Ο καθένας τους έχει να παραθέσει ένα προσωπικό δίσκο και λένε ότι έχουν νέο δίσκο σκαριά. Η παρέα που μας έρχεται από τον Πειραιά, ...\nΟι Κρυστάλλινες Σκιές καλεσμένοι της εκπομπής “Μπαλάντες με την Εύα”\nΟι Κρυστάλλινες Σκιές είναι μία ελληνόφωνη ροκ μπάντα από τον Άγιο Δημήτριο. Έχουν εμφανιστεί σε σημαντικές σκηνές όπως το Γυάλινο, ο Σταυρός του Νότου, η Αρχιτεκτονική στο Γκάζι , το HolyWood stage ,το θρυλικό Half Note και άλλες. Σε ανοιχτές συναυλίες μοναδικές είναι οι ...\nΟι Λευκή Συμφωνία καλεσμένοι της εκπομπής Ροκοδρόμιο\nΟι Λευκή Συμφωνία καλεσμένοι του Mr. Floyd και της εκπομπής Ροκοδρόμιο. Συντονιστείτε την Πέμπτη 14 Νοεμβρίου 2019 στις 19:00 στο www.rockharadio.com https://lefkisymphonia.gr/lefki-symphonia/\nΟ Rtmone καλεσμένος της εκπομπής The Classic\nΟ Rtmone είναι ένας graffiti writer που έχει αφήσει το σημάδι του σε πολλά σημεία της πόλης. Βρίσκεται πίσω από το καλλιτεχνικό εργαστήριο Imaginary Rooms, ενός δημιουργικού studio με διάφορες δημιουργικές δράσεις. Πρόσφατα συμμετείχε στην έκθεση Astytherapy που διήρκησε δύο\nΟ Ζήτης Τσούμπος, ο αγαπημένος μας φωτογράφος των περισσοτέρων Hip Hop lives, ξαναέρχεται στην εκπομπή μας μετά από σχεδόν δύο χρόνια, για να μιλήσουμε για τις συναυλίες που τον σημάδεψαν. Θέμα μας επομένως θα είναι τα ιστορικά lives που έχει καλύψει ο ίδιος στην πολύχρονη ...\nΤο Rap Fest Network καλεσμένο στην εκπομπή The Classic\nΤην περασμένη εβδομάδα προέκυψε τελευταία στιγμή, αλλά αυτή την φορά προλαβαίνουμε να το ανακοινώσουμε. Οι φίλοι μας από το Rap Fest Network έρχονται δεύτερη συνεχόμενη εβδομάδα για να κάνουμε εκπομπή μαζί. Γρηγόρης και Δημήτρης στο στούντιο του Rockha Radio, για να ...


Φοβερός Χολαργός! "Πάτησε" την ΑΕΚ\nNewsIT / Αθλητικα / Μπασκετ / Φοβερος Χολαργος! “Πατησε” την ΑΕΚ\n22.05.2019 | 21:55\nΦοβερός Χολαργός! “Πάτησε” την ΑΕΚ\nΟ Χολαργός επικράτησε άνετα εντός έδρας της ΑΕΚ με 88-72, ισοφάρισε τη σειρά (1-1) και θα διεκδικήσει την πρόκριση του στα ημιτελικά των πλέι οφ της Basket League το Σάββατο στο ΟΑΚΑ.\nΟ Χολαργός πραγματοποίησε την καλύτερη εμφάνιση του στη Basket League και συνέτριψε την ΑΕΚ με 88-72 στο κλειστό “Αντ. Τρίτσης”. Η ομάδα του Άρη Λυκογιάννη δεν άφησε κανένα περιθώριο στην Ένωση κι έφερε τη σειρά στα ίσια.\nΟι δύο ομάδες θα λύσουν τις διαφορές τους το Σάββατο στο ΟΑΚΑ, με τον νικητή να παίρνει το εισιτήριο για τα ημιτελικά των πλέι οφ της Basket League, όπου θα αντιμετωπίσει τον Προμηθέα.\nΟ Χολαργός ήταν εντυπωσιακός, κυριάρχησε στο παιχνίδι από τα πρώτα λεπτά και με 9/17 τρίποντα “πάτησε” την ΑΕΚ, η οποία παρουσιάστηκε αγνώριστη. Η διαφορά έφτασε μέχρι και τους 23 πόντους (79-56) για τον Χολαργό, ο οποίος είχε σε εξαιρετικό βράδυ τους Τάλτον και Χόκινς που σημείωσαν από 18 πόντους έκαστος.\nΟ Βινς Χάντερ διασώθηκε από τους ηττημένους με 15 πόντους, με την ομάδα του Λούκα Μπάνκι να καλείται να σοβαρευτεί άμεσα, εάν δεν θέλει να πέσει θύμα τεράστιας έκπληξης.\nΧΟΛΑΡΓΟΣ (Λυκογιάννης): Φιτζπάτρικ 13 (3/6 τρίποντα, 5 ριμπάουντ), Τάλτον 18 (4/5 δίποντα, 2/4 τρίποντα, 4/4 βολές), Καλαϊτζάκης 6, Αγκμπελέζε 10 (7 ριμπάουντ, 2 ασίστ), Λοβ 6, Κώττας 8 (2 μπλοκ), Καμπερίδης 2, Σπυριδωνίδης 3 (1), Οκερεαφόρ 4, Χόκινς 18 (3/4 τρίποντα).\nΑΕΚ (Μπάνκι): Χάντερ 15 (6/10 δίποντα, 3/8 βολές), Τζέιμς 4, Σαντ-Ρος 8 (2), Θίοντορ 6 (2/9 σουτ), Γιορκ 11 (4/11 σουτ), Ξανθόπουλος 3 (1), Σάκοτα 10 (1), Λαρεντζάκης 10 (2/6 τρίποντα), Γιαννόπουλος 3 (1), Εμπάκουε 2.\nΚατηγορίες Αθλητικά,Μπάσκετ Ετικέτες ΑΕΚ,ΜΠΑΣΚΕΤ,ΧΟΛΑΡΓΟΣ Πλοήγηση άρθρων


ΟΡΟΙ & ΠΡΟΫΠΟΘΕΣΕΙΣ ΧΡΗΣΗΣ | Vapeclub.gr Ηλεκτρονικό τσιγάρο\nΗ-Τ ΜΙΑΣ ΧΡΗΣΗΣ – Disposable\nΚατά την επίσκεψή σας στις σελίδες του www.vapeclub.gr προκειμένου να ενημερωθείτε για τα προϊόντα μας, αλλά και για να κάνετε ηλεκτρονικές παραγγελίες, είναι πιθανό να σας ζητηθεί να δηλώσετε στοιχεία που σας αφορούν (όνομα, επάγγελμα, ηλεκτρονική διεύθυνση, ημερομηνία γέννησης κλπ.). Τα τυχόν προσωπικά δεδομένα που δηλώνετε οπουδήποτε στις σελίδες και τις υπηρεσίες του διαδικτυακού τόπου www.vapeclub.gr, προορίζονται αποκλειστικά και μόνο για τη διασφάλιση της λειτουργίας της αντίστοιχης υπηρεσίας και δεν επιτρέπεται να χρησιμοποιηθούν από οποιονδήποτε τρίτο, χωρίς να τηρηθούν οι διατάξεις του Ν. 2472/97 σχετικά με την προστασία από επεξεργασία δεδομένων προσωπικού χαρακτήρα, όπως αυτός ισχύει κάθε φορά.\nΤο ηλεκτρονικό κατάστημα www.vapeclub.gr λειτουργεί σύμφωνα με την ισχύουσα ελληνική και κοινοτική νομοθεσία και τηρεί με ασφάλεια τα προσωπικά σας δεδομένα για όσο χρονικό διάστημα είστε εγγεγραμμένος σε κάποια υπηρεσία του www.vapeclub.gr. Μετά την με οποιοδήποτε τρόπο λήξη της συναλλακτικής σχέσης τα δεδομένα αυτά διαγράφονται.\nΤα προσωπικά δεδομένα που δηλώνετε στο ηλεκτρονικό κατάστημα www.vapeclub.gr χρησιμοποιούνται αποκλειστικά από αυτό ή συνεργαζόμενες με αυτό επιχειρήσεις, με σκοπό την υποστήριξη, προώθηση και εκτέλεση της συναλλακτικής σχέσης. Τα τηρούμενα στοιχεία του αρχείου δύνανται να κοινοποιηθούν στις αρμόδιες δικαστικές, αστυνομικές και άλλες διοικητικές αρχές κατόπιν νομίμου αιτήματός τους και σύμφωνα με τις κάθε φορά ισχύουσες νομοθετικές διατάξεις. Ο πελάτης έχει, μέσα στα πλαίσια της νομοθεσίας περί απορρήτου των τηλεπικοινωνιών, τα δικαιώματα ενημέρωσης και αντίρρησης που προβλέπουν τα άρθρα 11 έως 13 του ν. 2472/1997.\nΤο cookie είναι ένα μικρό ηλεκτρονικό αρχείο, συνήθως αποτελούμενο από γράμματα και αριθμούς, το οποίο αποστέλλεται από μια διαδικτυακή τοποθεσία και αποθηκεύεται στην ηλεκτρονική συσκευή του χρήστη, επιτρέποντας την ταυτοποίηση της συγκεκριμένης συσκευής. Τα Cookies παίζουν πολύ σημαντικό ρόλο στην εν γένει λειτουργία του διαδικτύου καθώς συμβάλουν στην βελτιστοποίηση της εμπειρίας πλοήγησης του χρήστη στο Διαδίκτυο. Στο www.vapeclub.gr χρησιμοποιούμε Cookies για να βελτιώσουμε την εμπειρία σας κατά τη χρήση της ιστοσελίδας μας όπως επίσης για να διατηρούν πληροφορίες οι οποίες χρησιμοποιούνται για την ανάγκη στατιστικών μελετών και αποθηκεύουν τα αγαπημένα σας προϊόντα για συγκεκριμένο διάστημα.\nΕίναι η πιο δημοφιλής μέθοδος. Πληρώνετε το αντίτιμο της παραγγελίας σας στον courier που θα σας παραδώσει τα εμπορεύματα στο σπίτι σας. Επιπλέον χρέωση 3 € ανεξαρτήτως ποσού.\nΕάν τηρείτε λογαριασμό στην υπηρεσία PayPal, μπορείτε να πληρώσετε για την παραγγελία σας μέσω του λογαριασμού σας. Εάν δεν τηρείτε λογαριασμό υπηρεσία PayPal, μπορείτε να πληρώσετε σαν guest, μέσω οποιασδήποτε πιστωτικής κάρτας απ΄την εφαρμογή paypal. Καμία επιπλέον χρέωση.\nΌλες οι αποστολές εμπορευμάτων από την εταιρία μας γίνονται με την courier και παραδίδονται στην πόρτα σας το αργότερο εντός 3 εργασίμων ημερών (Την επόμενη εργάσιμη ημέρα για το μεγαλύτερο κομμάτι της Ελλάδας για τις παραγγελίες που γίνονται μέχρι τις 15:00).\nΤο κόστος αποστολής είναι ΔΩΡΕΑΝ για όλες τις παραγγελίες άνω των 39.00€. Εάν η παραγγελία σας είναι μικρότερη από 39.00€ τότε η αποστολή κοστίζει 3.00€. Τα παραπάνω καλύπτουν την παράδοση στην πόρτα σας σε όλη την Ελλάδα εφόσον πληρώσετε με μετρητά ή με PayPal. Στην περίπτωση αντικαταβολής η χρέωση είναι 3.00 € ανεξαρτήτως ποσού παραγγελίας.\nΠΡΟΣΟΧΗ: Οι παραγγελίες που καταχωρούνται μέχρι της 15:00, εκτελούνται εντός της ημέρας. Η παράδοσή τους γίνεται εντός 1 με 3 εργάσιμων ημερών. Οι παραγγελίες που γίνονται μετά τις 15:00 Παρασκευή, αποστέλλονται την επόμενη Δευτέρα.\n• Ακύρωση παραγγελίας γίνεται δεκτή μόνο για όσο διάστημα δεν έχει ακόμα εκτελεστεί (δηλαδή δεν έχει εκδοθεί δελτίο αποστολής) και δεν έχει παραδοθεί το προϊόν. Σε αυτή την περίπτωση μπορείτε να ακυρώσετε την παραγελλία σας είτε μέσω αποστολής ηλεκτρονικού μηνύματος (e-mail) στο info@vapeclub.gr, είτε τηλεφωνικά στo τηλέφωνo επικοινωνίας: 2315 004 728 και 6978297795.\nVV/VW BATTERY 18490\nconnector 510 cold\nCoil Subtank OCC 5.00€\nMorello Cherry 10 ml 5.00€


ΧΡΥΣΗ ΑΥΓΗ - Τ.Ο. ΛΑΡΙΣΑΣ: Σύρια: Ισλαμιστές αντάρτες αποκεφαλίζουν οπαδούς του Άσαντ\nΟι αντικαθεστωτικοί ισλαμιστές έχουν διαπράξει σωρεία εγκλημάτων πολέμου, στα οποία περιλαμβάνονται βασανιστήρια και φρικτές εκτελέσεις κρατουμένων. Την ίδια στιγμή οι αμερικανοσιωνιστές που στηρίζουν τους εγκληματίες της Αλ Κάιντα στην Συρία, στοχεύουν να πλήξουν την κυβέρνηση Άσαντ με το ψευδές πρόσχημα της χρήσης χημικών όπλων. Σημειώνουμε ότι η ελληνική(;) κυβέρνηση, είχε τοποθετηθεί σαφώς υπέρ του αγώνα των ισλαμιστών φονιάδων και βαρβάρων στη Συρία. Μάλιστα προσφέρει γη και ύδωρ στους αμερικανοσιωνιστές για την επίθεση τους για την «εγκαθίδρυση της δημοκρατίας» στην Συρία.


Τετ 01 Απρ 2020, 21:20\nΗ χώρα της Δημοκρατίας έχει καταντήσει δικτατορία... Εάν είναι δυνατόν... Δίνουν σε έναν 'Μαρουλακη' το δικαίωμα να κάνει ότι γουστάρει 11 εκατομμύρια πολίτες. Δηλαδή ο υπόλοιπος κόσμος που δεν έχει κάνει κάτι τέτοιο είναι ηλιθιοι..; Πρωτοπορία σε όλα η Ελλάς. Καμία φορά η ξενιτιά είναι γλυκιά...\nΔευ 13 Ιαν 2020, 23:48\nΘέμα: Τι είναι ρε παιδία αυτό ? τρωγεται?\nRe: Τι είναι ρε παιδία αυτό ? τρωγεται?\nΚαι ο ροφος στη λίστα είναι., οπότε...\nΠαρ 10 Ιαν 2020, 21:52\nΘέμα: Στιγμές που...\nΟμως, τελικά τι σημασία εχει αν βγάλω ενα μεγάλο θηλυκό τον Δεκέμβρη ας πούμε ή αν το πάρω τον Ιούνιο ή αν το πάρω αυγωμένο τον Γενάρη Δεν έχει όταν βγάζεις ένα. Έχει όμως όταν βγάζεις πολλά καθημερινά. Κάθε χρόνο κατεβαίνω το χειμώνα στην Ελλάδα με ένα φίλο για λαβράκια. Spinning, όχι τουφεκατο. Π...\nΚυρ 22 Ιούλ 2018, 12:42\nΘέμα: Β. Εύβοια - Πευκί - Ν. Πύργος\nRe: Β. Εύβοια - Πευκί - Ν. Πύργος\nΑπό τα καναταδικα μέχρι τα λιχαδονισια η περιοχή έχει πολλά μεσαια σκαστα τσιπουρολαβράκια. Από Σεπτέμβρη και μετά, τώρα δε ξέρω...\nΚυρ 22 Ιούλ 2018, 11:31\nΑπό επαγγελματίες ψαράδες φίλους κρητηκους (πριν 10 χρόνια και βάλε) μέσα από αρετές και πολιτισμένες συζητησεις κατάλαβα το εξης: Μας βλέπουν όπως βλέπουν τα δελφίνια και τις φώκιες που υποτίθεται ότι τους κλέβουν τα ψάρια... Έτσι απλά! Για τα δελφίνια και τις φώκιες έχουν το δίκαννο παρέα... Για τ...\nΚυρ 08 Ιούλ 2018, 23:02\nΘέμα: Carbon πολυσπαστο 90αρι\nRe: Carbon πολυσπαστο 90αρι\nτο μέταλλο είναι 2mm. Τι προενταση έχεις περίπου στα λάστιχα σου; Στην Φώτο τα έχεις λυμένα; Γιατί δεν φαινεται να έιναι τεντωμένα.\nΚυρ 08 Ιούλ 2018, 19:39\nΚαλησπέρα, βασικά το όπλο το έφτιαξα επειδή είχα χρόνο, κέφια και τα μισά υλικά. Σηγα που το χρειάζομαι... Όπλο με 2 16αρια έχω Δημήτρη, αλλά αυτό που μου άρεσε ήταν η ιδέα της μηδενικής ανάκρουσης και το ανοιχτό σκοπευτικο πεδίο. Ψαρεύω τόσο λίγο που δεν σηνηθηζω την ανάκρουση. Η ιδέα με τα λάστιχα...\nΚυρ 08 Ιούλ 2018, 12:12\nΚαλημερα, και ναι, ηταν το πρωτο πραγμα που προσεξα και εγω οταν εβαλα την κεφαλη... Αλλα μετα σκευτηκα οτι ισως να ειναι νορμαλ για να την βγαζει ετσι ο κατασκευαστης... Να σηκωθουν τα ραυλα παντως δεν γινετε. Το αλλο θεμα ειναι οι κομποι της σχοινοκαμπανας που τερματιζουν στις μεταλικες τρυπες. Δε...\nΣάβ 07 Ιούλ 2018, 16:54\nCarbon πολυσπαστο 90αρι\nΓια στην παρεα! Τελιωσα σημερα ενα οπλο και θα ηθελα τα φωτα σας, ειδικα απο αυτους που εχουν καποια πειρα σε τετοια οπλα. Ο σωληνας ειναι Carbon 26x30. Ο οδηγος ειναι Carbon 7αρης ο οποιος κολληθηκε με το σωληνα και υστερα ντυθηκε με καλτσα και ανοιχθηκε απο πανω. H λαβη ειναι Salvimar η οποια σχεδ...\nΣάβ 15 Μαρ 2014, 23:05\nΘέμα: Innovative speargun presentation - Deepex 2014\nRe: Innovative speargun presentation - Deepex 2014\nΑεροβολο; Εγω λαστιχοβολο και καρχαριακια βλεπω...\nΤετ 13 Νοέμ 2013, 21:10\nΘέμα: Συρτο καρτερι-Σφυριδα στα ρηχα\nRe: Συρτο καρτερι-Σφυριδα στα ρηχα\nΠαρ 08 Νοέμ 2013, 18:37\nΘέμα: Κανό/Καγιάκ και ψαροτούφεκο.\nRe: Κανό/Καγιάκ και ψαροτούφεκο.\nΣυγνωμη κιολας εξαρχης, γιατι θα τα πω λιγο χοντρα. Οτι μαλ...ια εξηγηση που μπωρω να φανταστω, θα στην δωσει το ελληνικο "κρατος". Βεβαια οχι μονο στο συγκεκριμενο θεμα... Τι λυβικο, πνιγμους και παπ...ιες, που ποτε μα ποτε το ελληνικο "κρατος" δεν ενδιαφερθηκε για τους πολιτες του. Σε ολη την ευρω...\nΣάβ 24 Αύγ 2013, 23:47\nΘέμα: HP...Παράνομη ΔΥΝΑΜΗ!\nRe: HP...Παράνομη ΔΥΝΑΜΗ!\nγια ριξε μια ματια σε μηχανισμους Paintball . Και εδω: http://southafricaspearfishing.blogspot ... anism.χτμλ\nΠαρ 02 Αύγ 2013, 11:03\nΘέμα: Αδεια αλειιας σκαφους για αλλοδαπους/Ερωτηση προς Λιμενικους\nRe: Αδεια αλειιας σκαφους για αλλοδαπους/Ερωτηση προς Λιμενικους\nΚαλημερα και ευχαριστω για την απαντηση. Οσα περισσοτερα διαβαζω περι νομων, απαγορευσεων και απο προσωπικες εμπειριες, τοσο πιο πολυ γελαω ... Μαλλων βεβαια για κλαματα ειναι. Εστειλα την ιδια ερωτηση στο φορουμ των λιμενικων. Τιποτα, περα βρεχει. :-# Τουριστικη χωρα :yahoo: Δημητρης ΥΓ Εκει στο φο...\nΠέμ 01 Αύγ 2013, 17:37


Ανεξέλεγκτα τα βαλιτσάκια των παρακολουθήσεων – Nantia Report\nΗ υπόθεση του κατασκοπευτικού βαν, το οποίο «διαφήμιζε» ο βετεράνος των ισραηλινών μυστικών υπηρεσιών Ταλ Ντίλιαν, ξεσήκωσε πολιτική θύελλα στην Κύπρο. Το βαν κατασχέθηκε (φωτ.), ενώ η ιδιοκτήτρια εταιρεία υποχρεώθηκε σε διευκρινιστική ανακοίνωση, υποστηρίζοντας ότι πραγματοποιούσε μόνο δοκιμές.\nΣύμφωνα με πληροφορίες της «Κ», πρόσφατα αξιωματούχοι «ειδικών» υπηρεσιών ταξίδεψαν στο Ισραήλ και είχαν επαφές με τα στελέχη της NSO για την προμήθεια του λογισμικού. Στο παρελθόν εξάλλου από διαρροή διαβαθμισμένων εγγράφων στη γνωστή ιστοσελίδα WikiLeaks είχαν αποκαλυφθεί διαπραγματεύσεις Ελλήνων αξιωματούχων με τα στελέχη της ιταλικής «Hacking Team» για την προμήθεια αντίστοιχου λογισμικού παρακολούθησης (spyware). Σύμφωνα, μάλιστα, με δημοσίευμα στον Τύπο της Κύπρου, από την ιταλική Hacking Team είχε προμηθευτεί εξοπλισμό και η εταιρεία του πρωταγωνιστή του κατασκοπευτικού σκανδάλου Ταλ Ντίλιαν…\n* Έντυπη Καθημερινή, του Γ.Σουλιώτη\nΛαύριο : Γυναίκα εντοπίσθηκε νεκρή μετά από φωτιά στο σπίτι της\nΜενίδι: Η ομάδα ΔΙΑΣ συνέλαβε πεζό Ρομά, “φορτωμένος” με.. kalashnikov\nΠειθαρχική Δίωξη σε ένστολο της ΕΛ.ΑΣ- Δε δήλωσε στην ηλεκτρονική πλατφόρμα το αποτέλεσμα του self test\nΑγία Παρασκευή: Νεκρός εντοπίσθηκε ο Σταύρος Δογιάκης ιδιοκτήτης της ταβέρνας «Κρητικός»\nΗλεία: Πτώση μονοκινητήριου αεροσκάφους- Ανασύρθηκαν δύο νεκροί


Les Connaisseurs & Baobab Collection: Ένα γυναικείο άρωμα για ιερό σκοπό! - Fay's Control\nLes Connaisseurs & Baobab Collection: Ένα γυναικείο άρωμα για ιερό σκοπό!\n15/05/2018 • GET\nΤο Les Connaisseurs στο Golden Hall και η Λιάνα Πατρώνη μας προσκαλούν σε ταξίδια γευσιγνωσίας – από κρασιά και τσάγια ως μουστάρδες και ξύδια, αλλά και σε design αναζητήσεις με εξαιρετικά υψηλής αισθητικής αντικείμενα για το σπίτι και για δώρα γάμου. Κορυφαίοι οίκοι κρασιών, ποτών και γαστριμαργικών προϊόντων, καθώς και η εκλεκτή champagne Pol Roger πλαισιώνονται από τα καλύτερα brands αρωματικών κεριών και αρωματικών χώρου. Μεταξύ άλλων η περίφημη σειρά κεριών Baobab Collection που φέτος υποστηρίζει την έρευνα για τον καρκίνο του μαστού με μία αποκλειστική συλλογή αρωματικών κεριών που ονομάζεται “WOMEN”.\nΤο υπέροχο γυαλί του καλύπτεται με ένα ροζ γραφικό σχέδιο εμπνευσμένο από το σύμβολο της θηλυκότητας ενισχύοντας αυτόν τον ιερό αγώνα των γυναικών. Ο χρυσός κύκλος που περιβάλλει το ροζ μοτίβο υπενθυμίζει σε όλους μας πόσο πολύτιμη είναι η κάθε γυναικεία ύπαρξη και πόσο πολύτιμη είναι και η υγεία της. Με αυτή τη συλλογή η Baobab Collection δείχνει εμπράκτως την αγάπη της γι’ αυτές και υπόσχεται να συνεχίσει να στηρίζει αυτόν τον σκοπό που αφορά εκατομμύρια σε όλο τον κόσμο.\nΤο Les Connaisseurs ενισχύει την πρωτοβουλία και ανταποκρίνεται στη συγκεκριμένη δράση με το δικό του τρόπο, προσθέτοντας στα ράφια του την ειδική έκδοση της Baobab Collection για αυτόν τον ιδιαίτερο σκοπό. Με την ευγένεια που το χαρακτηρίζει μας προσκαλεί να στηρίξουμε και εμείς την ενέργεια αυτή.\n«Ελπίζουμε ότι το γυναικείο κερί θα φωτίσει αυτόν τον σκοπό, διότι χωρίς τη διαρκή έρευνα δεν θα νικήσουμε ποτέ τη μάστιγα που μας στερεί τις μητέρες μας, τις αδελφές μας, τις κόρες μας και τις φίλες μας» ~ Baobab Collection team


Η πιο ωραία εκκλησία στις Πρέσπες – thegreektraveller.com\n20 Νοεμβρίου 2013 ·0·153 views\nΚάθε φορά που έρχομαι εδώ, στις Πρέσπες, στο νησί του Αγίου Αχίλλειου, στην Φλώρινα και στην άκρη της Ελλάδας, είναι η ίδια χαρά και συγκίνηση. Ανηφορίζω από το χωριουδάκι περπατώντας μέσα στις κρανιές και τις αγριαπιδιές, περνάω το αρχαίο εκκλησάκι του Αγίου Γεωργίου και τις μικρόσωμες περιπλανώμενες αγελάδες και μετά από λίγο βλέπω στην άκρη ενός λιβαδιού με γρασίδι την πιο ωραία εκκλησία της περιοχής. Τον θρυλικό Άγιο Αχχίλειο των Πρεσπών!\nΚι αν δεν έχετε έρθει ποτέ στις Πρέσπες θα τον έχετε δει τουλάχιστον μία φορά! Είναι το πιο πολυφωτογραφημένο μνημείο των Πρεσπών και βρίσκεται σε ένα από τα πιο υποβλητικά τοπία της Ελλάδας και των Βαλκανίων, κοντά στις όχθες της λίμνης Μικρής Πρέσπας, ακριβώς στην ανατολική ακτή του ομώνυμου νησιού του Αγίου Αχίλλειου.\nΙδού και η ιστορία της…\nΗ επιβλητική εκκλησία χτίστηκε μεταξύ 983 και 986 από τον βούλγαρο Τσάρο Σαμουήλ, «κοντά στα ανακτορά του στην πόλη Πρέσπα» όπως αναφέρει ο βυζαντινός χρονικογράφος Ιωάννης Σκυλίτζης.\nΟ Σαμουήλ τότε είχε μόλις κατακτήσει τη Λάρισα από όπου και έφερε στην Πρέσπα το λείψανο του Αγίου Αχίλλειου και άλλων δύο Θεσσαλών Αγίων, του Αγίου Διόδωρου Τρίκκης και του Αγίου Ρηγίνου Σκοπέλου, τα οποία ανακαλύφθηκαν εδώ το 1963, σε ανασκαφές του καθηγητή Ν. Μουτσόπουλου.\nΣ’ αυτές τις ανασκαφές, θαμμένο σε μια άλλη λάρνακα, ανακαλύφθηκε λείψανο σκεπασμένο με πορφυρό σεντόνι και χρυσοποίκιλτα υφάσματα και χιτώνες με κεντημένους αετούς. Το λείψανο εικάζεται πως ανήκει στον Σαμουήλ, αυτό λένε οι μελετητές.\nΊσως ρωτήσετε « Μα πως ξέρουμε πως ήταν ο Σαμουήλ το λείψανο;». Η απάντηση είναι ίσως και η πιο συναρπαστική ιστορική πληροφορία για τον φωτογενή και γοητευτικό αυτό ναό.\nΗ ιατροδικαστική έρευνα του λείψανου έδειξε πως το ρινικό οστό μαρτυρά σαφή καταγωγή από την Αρμενία. Μα η μητέρα του Σαμουήλ ήταν Αρμένια! Επίσης το χέρι από το λείψανο έδειχνε πως ήταν κάποτε σπασμένο. Μα και του Σαμουήλ το χέρι είχε σπάσει σε μάχη, πιθανώς. Οπότε όλα μαρτυρούν, πως ναι, εδώ θάφτηκε ο διάσημος Βούλγαρος τσάρος, κάποτε ηγεμόνας πολλών περιοχών των Βαλκανίων και μέγας εχθρός των βυζαντινών αυτοκρατόρων.\nΟι ίδιες ανασκαφές αποκάλυψαν πως η βασιλική χτίστηκε με υλικό από την αρχαία μακεδονική πόλη Λύκα, η οποία μάλλον βρισκόταν χτισμένη στη δυτική πλευρά του νησιού του Αγίου Αχίλλειου.\nΣτο νησί Άγιος Αχίλλειος Πρεσπών\nΗ εντυπωσιακή εκκλησία, διαστάσεων (20 x 47 μ.), ήταν ναός σταυροειδής εγγεγραμμένος και από τα ερείπια σήμερα ξεχωρίζουν η περίφημη κόγχη του ιερού με τα τρία λοβωτά παράθυρα, οι πεσσοί φτιαγμένοι από πλίθους και πέτρες κι ένας τάφος στη νότια πλευρά. Οι ελάχιστες τοιχογραφίες του 11ου και 12ου αιώνα που σώθηκαν βρίσκονται στο μουσείο της Φλώρινας.\nΗ εκκλησία ήταν σε χρήση ως τα μέσα του 15ου αιώνα και με τα χρόνια εγκαταλείφθηκε και ερήμωσε.\nΌποια ώρα της ημέρας, οποιαδήποτε εποχή του χρόνου και να έρθετε θα δείτε κάτι το διαφορετικό, μια άλλη συναρπαστική εικόνα! Μέσα από τις τρεις καμάρες του ιερού ξεπροβάλλουν τα καλάμια, η λίμνη και διαγράφονται τα απέναντι ψηλά βουνά. Η επίσκεψη εδώ είναι πολύ περισσότερο από έναν πολιτιστικό περίπατο: είναι ένα προσκύνημα στην αληθινή ομορφιά!\n· 10 Οκτωβρίου 2013 ·3 min read·0·53 views\nΕγώ τουλάχιστον έτσι νοιώθω κάθε φορά που έρχομαι.\nΟι λίμνες των Πρεσπών βρίσκονται στη Δυτική Μακεδονία στα σύνορα με την Αλβανία και την ΠΓΔΜ. Ο συντομότερος δρόμος για να φτάσεις ως εκεί είναι μέσω Εγνατίας οδού και του βόρειου οδικού άξονα προς Καστοριά. Για το νησί του Αγίου Αχίλλειου ακολουθείτε το δρόμο ως την Πύλη και στη συνέχεια περπατάτε στην πεζογέφυρα μήκους περίπου 700 μ. ως το νησάκι.


Orthodox Breath: Οι Ακολουθίες του ημερονυκτίου και γιατί θεσπίστηκαν\nΟι Ακολουθίες του ημερονυκτίου και γιατί θεσπίστηκαν\nΤο μεν Μεσονυκτικό για τη συνεχή αγρυπνία των Αγγέλων και την ασταμάτητη δοξολογία και για την ησυχία και ειρήνη του νου όταν λέει τη θεία δοξολογία, και για την ανάσταση, γιατί «ξημερώματα της Κυριακής» αναστήθηκε ο Κύριος. Αλλά και για τη Δευτέρα Του Παρουσία, την οποία όλοι οι πιστοί περιμένουμε, όταν σαν από ύπνο, θα μας ξυπνήσει από τον θάνατο. Και Αυτός, ο Νυμφίος των ψυχών θα έλθει, όπως είπε, τα μεσάνυχτα, και πρέπει να είμαστε άγρυπνοι.\nΤον Όρθρο δε τον τελούμε γιατί έρχεται η ημέρα, για να ευχαριστήσουμε τον Θεό, ο Οποίος δημιούργησε το φως, και διέλυσε το σκοτάδι της πλάνης και μας χορήγησε το φως της ευσέβειας. Γι’ αυτό και μαζί με τον Όρθρο συνάπτεται η δοξολογία της Πρώτης ώρας, επειδή κι’ αυτή είναι η αρχή της ημέρας και προσφέρεται μαζί με τον Όρθρο ως δώρο και θυσία δοξολογίας στον Θεό, και επειδή φωτίσθηκαν με το φως όλα τα κτίσματα. Γι’ αυτό τα προσκαλούμε κι’ αυτά μαζί με τους Αγγέλους σε δοξολογία του Θεού.\nΤήν Τρίτη ώρα υμνούμε για την τιμή της Τριάδος, και διότι πέρασε το ένα τέταρτο της ημέρας, αυτού του κόσμου που αποτελείται από τέσσερα στοιχεία, και για τον ερχομό, κατά την τρίτη ώρα, του Αγίου Πνεύματος.\nΟμοίως δε και κατά την Έκτη ώρα υμνολογούμε τη δόξα της Αγίας Τριάδος, η οποία δημιούργησε το παν, και διότι πέρασε και άλλο ένα τέταρτο της ημέρας, του κόσμου που αποτελείται από τέσσερα στοιχεία, μέσα στο διάστημα των τριών ωρών, και είναι το μεσαίο αυτής της ημέρας. Κατ’ αυτήν δε την Έκτη ώρα, σταυρώθηκε για χάρη μας ο Χριστός που έγινε άνθρωπος για εμάς.\nΚαι η δοξολογία της Ενάτης ώρας γίνεται γι’ αυτό, διότι πέρασαν τρεις ώρες μετά την Έκτη, και για τιμή της Αγίας Τριάδος. Ομοίως και του Εσπερινού κατά την δωδέκατη ώρα επειδή πέρασαν τρεις ώρες μετά την Ενάτη.\nΕξαιρετικά δε, η μεν δοξολογία της Τρίτης ώρας, όπως είπαμε, γίνεται για την Αγία Τριάδα, τον Θεό των όλων και τον μόνο Θεό μας, και διότι κατ’ αυτήν την ώρα ελήφθη η απόφαση εναντίον του Σωτήρα μας, και κατ’ αυτήν την ώρα κατέβηκε στους Αποστόλους το Άγιο Πνεύμα με το οποίο φωτισθήκαμε οι πιστοί της οικουμένης.\nΗ δε ευχαριστία της Έκτης ώρας γίνεται και για τη μέση της ημέρας και επειδή κατ’ αυτήν σταυρώθηκε ο Κύριος, και έγινε σκοτάδι σ’ όλη τη γη, επειδή έπασχε κατά σάρκα ο Σωτήρας για χάρη μας.\nΚαι ο ύμνος της Ενάτης ώρας γίνεται και γιατί έρχεται προς το τέλος της ημέρας και για την Αγία Τριάδα, επειδή το εννέα είναι τρεις φορές το τρία και κηρύττεται τριπλά η Τριάδα και εξαιρετικά, επειδή κατ’ αυτήν την ώρα ο Σωτήρας μας έβγαλε φωνή και παρέδωσε στον Πατέρα τη θεία Του ψυχή και έγινε τέλεια η προς χάρη μας θυσία, και προσφέρθηκε για όλους με τη ψυχή και το σώμα στον Θεό και Πατέρα, όταν και η γη σείσθηκε και οι πέτρες σχίσθηκαν και άνοιξαν τα μνήματα, ως προοίμιο της αναστάσεως όλων και πολλά σώματα των κεκοιμημένων αγίων αναστήθηκαν, διότι ο θάνατος νεκρώθηκε με τον θάνατο του Κυρίου και όσοι βρίσκονταν στον άδη, ελευθερώθηκαν. Επειδή προσφέρθηκε η αγία Του ψυχή στον Πατέρα, και δόθηκε θεληματικά η σάρκα Του για θυσία διά του Σταυρού, ελευθερώθηκαν οι ψυχές μας από τα χέρια του διαβόλου, και τα σώματα μας, με την Ανάστασή Του, δέχτηκαν την αθανασία.\nΕυχαριστούμε, λοιπόν, Αυτόν που πέθανε κατά τη σάρκα για εμάς, και στα χέρια του Πατέρα με την αγία Του ψυχή πρόσφερε τις ψυχές μας, και με τον θάνατο Του μας αναζωογόνησε. Ο Εσπερινός λοιπόν, ύμνος αυτό δηλώνει, το ότι δοξολογούμε τον Κτίστη μας, διότι φθάσαμε στην εσπέρα, δηλαδή στο τέλος της ημέρας, και αφιερώσαμε όλο της το διάστημα στον Θεό. Τον ευχαριστούμε και γι’ αυτά και για τη ζωή μας και την τροφή, και τις σκέψεις και τα λόγια και τις πράξεις. Παρακαλούμε δε να περάσουμε τη νύχτα ειρηνική και αναμάρτητη, και ασκανδάλιστη. Και αύτη είναι σαν προοίμιο του τέλους της ζωής μας, διότι ο θάνατος έρχεται σ’ εμάς όπως η νύχτα.\n(Αγίου Συμεών, Αρχιεπισκόπου Θεσσαλονίκης, «Η Προσευχή του Ιησού» Εκδ. Επέκταση)\nΑναρτήθηκε από Orthodox Christian Breath στις 2:07 μ.μ.


Χωρίς Ναράνχο και Τρουγιόλς με Δόξα η ΑΕΚ\nΠέμ, 14/01/2021 - 13:28\nΤο παιχνίδι με τον ΑΠΟΕΛ ανήκει στο παρελθόν για την ΑΕΚ. Η ομάδα της Λάρνακας προετοιμάζεται ήδη για το επόμενο παιχνίδι κόντρα στη Δόξα για την 20η αγωνιστική του πρωταθλήματος Cyta. Παιχνίδι στο οποίο το τρίποντο είναι επιτακτικό για να επανέλθει η ομάδα στο δρόμο των επιτυχιών.\nΣτην ΑΕΚ είναι απογοητευμένοι για τη γεγονός πως δεν κατάφεραν να επικρατήσουν κόντρα στον ΑΠΟΕΛ όμως αναγκαστικά πρέπει να δουν τη συνέχεια και να μη μείνουν κολλημένοι στο περασμένο παιχνίδι. Έτσι, από σήμερα (14/01) η προσοχή όλων είναι στην επόμενη αναμέτρηση.\nΣτα αγωνιστικά, κανονικά υπολογίζονται οι Ακοράν και Ιωάννου οι οποίοι εξέτισαν την ποινή τους στο παιχνίδι με την Ένωση. Από την άλλη όμως, ο Χοσέ Ναράνχο και ο Τρουγιόλς θα μείνουν εκτός από την αναμέτρηση της 20ης αγωνιστικής καθώς συμπλήρωσαν απαγορευτικό αριθμό κίτρινων καρτών.\nΘέλει να πάρει το βαθμολογικό κέρδος η ομάδα του Παραλιμνίου κόντρα στους Λεμεσιανούς